Merah Mak Ngah Pokok Bunga Kastuba @Poinsettia

F
uh! Senyap 2 3hari ni tak update dan tak dapat nak blogwalking. Bila dah balik kampung memang begitulah. Kurang perhatian sikit nak menjengah media sosial. Lagi-lagi nak hadap blog. Lupakan kejap seketika sebab sesekali balik kampung memang banyak aktiviti dan kerja nak dibuat. Semalam kononnya nak update tapi kena keluar beli barang dapur. Kemudian singgahlah ke nursery bunga kejap kononnya nak mencari pokok monstera dan bayam brazil tu.

Biasanya Fiza akan pergi ke
Seremban Landscape & Nursery
 lah sebab nursery tu besar dan banyak pilihan. Bila sampai sini mesti akan rambang mata punya. Itu lawa ini lawa. Kalau boleh semua nak! Tujuan ke nursery nak beli pokok bayam brazil sebenarnya. Pokok tak ada, benih pun habis. Kecewa sungguh! Kena beli online juga nampaknya.

Alang-alang dah ada kat nursery tu, jalan-jalan cuci mata tengok segala pokok bunga yang cantik-cantik. Tertarik sungguh dengan
pokok bunga kastuba @Poinsettia
 ni. Atau nama lainnya adalah
Euphorbia pulcherrima
. Pertama kali rasanya nampak pokok bunga kastuba ni. Itupun menggoogle juga sebab nak tahu namanya. Dari jauh dah nampak warna merah menyala. Dipadankan pula dengan pasu warna putih.  Memang merah mak ngah sangat.

Tesktur bunga ni macam baldu dan nampak macam bunga palsu tapi bunga dia adalah real dan jenis keras sikit. Tapi nak menjaganya pun macam leceh je sebab pokok bunga kastuba ni jenis pokok bunga yang agak manja katanya. Bunga cantik dan harganya pun cantik juga. Sepasu bunga kastuba ni
RM28
. Padanlah harga dengan bunga yang cantik tu. Fiza tak beli tapi macam bercita-cita tinggi nak beli nanti. Nanti lah, kalau terasa nak beli. Risau beli nanti mati pula tak pandai jaga.

Bunga kastuba ni orang panggil bunga natal, mungkin sebab warnanya merah menyala macam tema xmas. Tak tahu lah ceritanya. Sesuai kot buat indoor plant, sebab pokok ni tak boleh terdedah kepada matahari terus. Kena letak kat bawah tempat redup macam tu. Tapi ada baca juga yang pokok ni juga beracun. Racun yang dimaksudkan adalah getah daun. Kalau termakan tu boleh menyebabkan muntah dan cirit birit.

Jika manusia normal, memang tak lah nak makan kan. Apa hal pula nak makan daun pokok bunga. Tapi mungkin akan memberikan kesan pada haiwan belaan kalau termakan lah. Yang tu kena juga ambil kira kan. Apapun pokok bunga kastuba ni sumpah lawa!


Musim Hujan Dan Banjir

M
usim hujan guys. Dimana-mana pun sejuk sekarang ni. Air paip pun sejuk lain macam betul sejuk dia. Bila mandi, ketap gigi menahan kesejukan air bak air terjun tu haa. Ada water heater pun tak boleh diharapkan. Dah lama rosak, entah bila nak tukar baru tak tahu lah. Sejak water heater rosak dah memang jarang mandi air panas, lagi -lagi sejak musim panas terlampau sebelum ni. Macam tahu-tahu je bila masa nak rosak tu.

Seperti biasa, bila hujung tahun ni mulalah musim tengkujuh. Hujan lebat setiap hari dan bila hujan turun tanpa henti, mulalah banjir. Tengok kat facebook pun dah ramai yang share gambar-gambar banjir di Pahang dan Johor. Risau betul lah kalau banjir kat Segamat tu. Air sungai pun naik hampir ke jambatan. Bahagian kaji cuaca pun ada keluarkan notis yang hujan sampai 31 Disember ni. Lagilah bertambah risau.

View hujan dari tingkap dapur, risau tengok hujan setiap hari

Harap-harap tak berlaku banjir besar dan tak berlaku sebarang kejadian yang tak di ingini. Musim hujan ni, kena lebih berjaga-jaga dimana berada dan bawa kenderaan pun kena lebih berhati-hati terutamanya yang naik motor. Lagi satu, musim cuti sekolah jangan dibiarkan anak-anak mandi di kawasan yang dinaiki air. Memang lah seronok main air tapi kena tegah sebelum jadi apa-apa. Kena beringat Selalu.

Cuti sekolah pun ada banyak majlis kahwin kan. Yang mana majlis tak dibuat di dewan tu kena bersabar lebih kalau majlis musim hujan ni. Hujan atau banjir itu semua dugaan dan majlis perlu juga diteruskan ikut mana yang boleh dibuat. Semoga dipermudahkan segala urusan dan semoga semuanya selamat dan baik baik je. Semoga Allah lindungi kita semua. Aminnn...

Apa yang bestnya musim hujan ni adalah cuaca sejuk. Bila cuaca sejuk, boleh jimatkan penggunaan air cond. Nak buka air cond pun rasa macam "Eh, tak payah lah". Belum buka air cond pun dah sejuk kemahen tau! Ni kalau duduk dalam selimut tebal pun masih sejuk. Siap berstokin bagai lagi. Yang tak bestnya, perut asyik minta makanan je. Asal hujan je lapar, asal lapar je hujan.


Oreo Red Velvet

M
engancam betul warna red velvet. Sudah warnanya red, pasti menggoda mata yang melihat. Sebut red velvet mesti terbayang red velvet cake dengan cream cheese tu. Alahai, kalau dapat sepotong pun tak cukup. Entah kenapa suka sangat dengan apa pun makanan yang ber 'red vevet'. Baru-baru ni Oreo ada keluarkan
Oreo Red Velvet

special edition katanya. Baru tak baru sangat lah kot.

Ramai yang dah cuba Oreo Red Velvet. Tapi Fiza baru ada rezeki merasa sebab baru tahu hanya dijual kat 7E sahaja. Patutlah tak jumpa. Sejauh mana  fakta tu Fiza tak pasti. Mungkin ada juga di jual dipasaraya lain. Tapi kat 7E confirm ada kalau masih ada stok lah. Tak silap Fiza Oreo Red Velvet ni pun keluaran edisi terhad sempena perayaan. Ala, janganlah keluar sekejap je. Mohon jual teruslah please...

Dah lama teringin nak merasa, bila dapat tu dia punya suka lain macam. Nak makan pun rasa sayang macamana. First, suka betul dengan warna merah tu. Second, suka dengan filling cream cheese yang sangat sesuai dengan rasa biskut oreo red velvet. Manis? Of courselah rasa manis. Oreo dan kemanisan krim dia tak dapat dipisahkan! Tapi manis manis pun sekali kunyah dengan biskut tu rasa kemanisan tu kurang sikit lah. Just nice! Cuma tak boleh nak makan banyak.

Tapi bau biskut tu buatkan rasa macam nak makan lagi. Hiks. Biskut Oreo cicah dengan susu lagilah sedap. Kurang keras bila nak gigit tu kan. Agak lama sebenarnya tak makan biskut oreo. Last entah tahun bila pun tak ingat. Tapi bila keluar oreo red velvet ni kemain teringin nak makan biskut oreo. Peminat red velvet lah katakan. Haruslah nak cuba juga. Lagipun terpengaruh juga dengan rakan
sebaya
blogger yang lain. Pengaruh lah sangat kan. Padahal diri sendiri yang nak makan tu.


Pokok Rosemary dan Pudina Murah

C
erita pokok lagi??? Musim mood bercerita tentang pokok je lah sekarang ni sebab gambar makanan pun tak berapa nak ada dalam handphone. Kekurangan mood nak ambil gambar sekarang ni. Jadi, mana gambar yang ada, kita up dulu dalam blog. Entri ni berkaitan dengan entri
Pokok Kastuba
 yang Fiza dah update semalam. Kekecewaan mencari bayam brazil yang tak ada tu, digantikan dengan pokok rosemary dan pudina pun bolehlah.

Sebenarnya dah lama juga nak membeli pokok herba ni. Senang nak guna bila nak memasak. Dapat guna yang fresh lagi seronok dan sedap. Lagipun bila beli tu, biasanya dijual dengan kuantiti yang banyak tapi nak guna sikit je. Sudahnya lebihan tu tak tahu nak guna untuk masak apa dan membazir je kalau tak guna.

Mulanya nak beli pokok pudina je tapi nampak pokok rosemary tu macam cantik macam menarik je. Tanya harga,
Rosemary RM10
 dan
pudina pun RM10
. Okay, harga masih berpatutan dan boleh tahan murah lah kot pada Fiza berbaloi dengan saiz pokok tu. Rimbun daun dua-dua pokok ni. Itu yang macam nak sangat beli.

Senanglah nak buat air lemon atau soda herb tu tambah daun pudina. Petik je! Nak masak spaghetti ke nak grilled ayam ke petik daun rosemary tu. Rosemary ni ada dua jenis pokok. Satu lagi yang tegak je pokok dia. Yang Fiza beli ni jenis menjalar dan bau lebih kuar daripada yang satu lagi kata pekerja nursery tu.

Letak kat ruang makan je lah, senang nak guna nanti petik je. Kalau letak luar risau tak hidup sebab kat luar tu direct terus cahaya matahari. Pokok macam ni letak tempat redup sesuailah. Pokok pudina tu kena rajin trim juga tu baru tumbuh elok akan datang. Cadang nak propagate ke pasu lain sikit kalau ada masa. Buat masa ni kena perhati perkembangan pokok dulu dengan suasana baru.

Letak kat rak ruang makan tu pun okay juga. Boleh buat dekorasi sambil menikmati bau segar daun pudina dan rosemary. Menarik bukan? Silalah tiruvasi jika suka. Pengaruh rakan
sebaya
 sangat kan!


Resepi Kerabu Mangga Lemak Manis Masak Cara Fiza

S
iapa je tak suka kerabu mangga kan. Mostly semua orang suka kerabu mangga. Yang tak suka tu mungkin kurang gemar dengan campuran bahan-bahan yang ada. Lain tekak lain citarasanya lah. Resepi kerabu mangga antara resepi kerabu paling mudah orang kata. Rajin tak rajin je lah nak membuatnya. Bila ada
mangga lemak manis
 separa masak yang husband beli kat pasar malam tu. Maka, merajinkan diri kejap buat kerabu mangga.

Kerabu mangga pun ada berbagai versi. Ada yang letak udang kering, ada yang letak sos ikan dan bermacam lagilah. Fiza gunakan bahan-bahan yang ada je kat dapur tu. Cuma tambah ikan bilis garing sikit je lah. Nak letak boleh tak nak letak pun boleh.

Bahan-Bahan

(Hidangan untuk seorang)

1/2 biji mangga lemak manis (diracik halus)*

1/2 biji bawang merah rose (dihiris nipis)*

4 tangkai cili api (dipotong kecil)*

secubit garam*

1 sudu camca gula perang*

7 ekor ikan bilis digoreng garing

5 biji kacang tanah (beli yang sedia untuk dimakan-ditumbuk kasar)

Cara-Cara

Masukkan ke semua bahan-bahan yang bertanda * ke dalam satu bekas dan gaul rata. Taburkan ikan bilis dan akhir sekali taburkan kacang tanah. Siap! Mudah bukan? Bila guna mangga lemak manis ni rasa dia tak masam dan lagi sedap berlemak tu ditambah dengan kerangupan mangga tu. Guna mangga epal pun sedap sebab rangup.

Makan begitu je tanpa nasi pun sedap juga. Lengkap ada rasa masam manis dan pedas macam tu. Tambah sedap bila ada kerangupan ikan bilis goreng dan kacang tanah tumbuk kasar. sedap! Selamat mencuba.


Straw Kertas vs Stainless Steel

P
lastik, sampah yang paling banyak dibuang dan dijumpai setiap hari. Bagus juga Malaysia menjalankan kempen tanpa beg plastik untuk kurangkan pembuangan sampah plastik yang boleh menyebabkan pencemaran alam sekitar. Disebabkan pencemaran dari sampah plastik juga boleh memberikan kesan buruk kepada hidupan yang lain.

Salah satu kes yang berlaku, penyu tercucuk straw plastik tu. Mungkin banyak lagi kes yang boleh membunuh hidupan yang lain. Straw juga antara sampah plastik yang paling banyak dibuang di pantai-pantai kan. Disebabkan kes itu jugalah kerajaan telah melarang penggunaan straw plastik. Tapi masih ada je yang menjual air gunakan straw.

Buat masa ni negeri Selangor je lah kot yang melarang 100%. Setakat ni, masih ada yang menjual minuman sekali dengan straw plastik tu. Macam agak susah juga sebenarnya nak minum tanpa straw. Kalau minum di kedai mungkin tak ada masalah. Tapi kalau jenis menjual minuman air berbungkus tu susah juga ye tanpa straw. Mari bayangkan minum boba tanpa straw.

Straw Kertas

Bila dah dilarang guna straw plastik tu, boleh lah kot bertukar kepada straw kertas. Memang ada sesetengah premis perniagaan dah mula gunakan straw kertas. Bila guna kertas ni, lebih mudah dilupuskan. Tapi yang kurang bagusnya, jenis kertas ni tak mampu bertahan lama jika dibiarkan lama dalam air. Kena habiskan air sebelum kertas straw mengembang bertukar bentuk dan menjadi serpihan kertas. Tak pasal minum air bercampur kertas pula.

Straw Stainless Steel

Jadi, untuk menyelesaikan masalah itu. Adalah lebih baik kita siap sedia sediakan straw stainless steel. Jenis stainless steel diperbuat dari keluli tahan karat yang sesuai untuk gred makanan. Lebih selamat digunakan dan lebih tahan lama. Boleh letak dalam kereta dan handbag untuk kegunaan bila pergi kemana-mana.

Tapi pastikan jugalah kebersihan straw terjaga. Pastikan juga beli sekali dengan berus untuk mencuci straw. Fiza beli straw kat MR. DIY je. Harga RM5.++ untuk 6 batang straw berserta berus comel tu. Okay sangat kan! Beli sekali straw kertas untuk props photography kononnya. Comel pula tengok straw kertas bercorak tu. Kalau ada pelbagai corak lagi bagus. Nak guna sikit je tapi tak ada pek kecil. Terpaksalah beli satu pek banyak macam tu.

Kalau beli minuman berbungkus tu pastikan buang straw plastik di tong sampah. Jangan buang merata-rata. At least kalau dibuang di tong sampah tu, boleh juga lah diasingkan plastik semua tu dan alam sekitar pun tak tercemar. Hidupan lain pun tak terkesan dengan pembuangan sampah di tempat yang betul. Paling penting, kena ada usaha untuk buang sampah di tong sampah tu sebenarnya. Kalau buang sampah dalam tong sampah pun tak tahu, tak tahu nak katalah.


Susu Bagus Untuk Kesihatan Dan Kecantikan

G
ambar semalam tapi baru harini sempat update hari ni. Apa ada hal kan. Minum susu tak? Fiza ni peminat susu Nombor 1! Tapi susu lembu je lah. Susu kambing lansung tak boleh nak lalu kat tekak ni ha. Ada sesetengah orang lansung tak lalu nak minum susu. Ada juga yang boleh minum susu tapi perlu dicampurkan dengan makanan lain contohnya seperti cereal. Kau orang kategori yang mana satu?

Sebenarnya susu ni sangat bagus kalau diamalkan setiap hari. Seperti bayi, perlukan susu setiap hari bagi membekalkan nutrisi penting untuk tumbesaran yang lebih sihat. Orang dewasa juga memerlukan khasiat susu untuk kuatkan tulang. Tapi jika terlebih pengambilan susu akan memudaratkan hati. Suka macamana pun memang tak boleh over limit.

KANDUNGAN NUTRISI DALAM SUSU

Kalsium

Vitamin D

Mengandungi ketiga-tiga mikronutrisi  iaitu karbohidrat, protein dan lemak.

Vitamin A, B,C D,E dan K.

Potassium

Fosfat

Folate

Zat besi

KHASIAT SUSU

Membantu mengawal tekanan darah

Mencantikkan rambut dan kulit.

Membantu imunisasi badan.

Membantu proses penghadaman.

Membantu tumbesaran yang sihat.

Baik untuk pembinaan dan ketahanan tulang dan gigi.

Bagus kan amalkan minum susu setiap hari. Bila ada bajet lebih sikit okaylah beli stok susu pek kecil 6 kotak tu. Sehari satu kotak. Suka beli jenama goodday sebab susu dia lebih sedap, pelbagai perisa susu dan harga juga lebih murah. Kadang beli yang susu kurma, green tea atau honey. Itu antara perisa yang Fiza akan beli. Eh, yang Farm Fresh pun sedap giler kot susu kurma dia. Sebotol tu sekejap boleh habis. Tapi itulah, harga boleh tahan juga kan.

Dalam bidang kecantikan pun banyak juga produk yang berasaskan susu. Di spa pun ada menyediakan perkhidmatan mandi susu untuk memutihkan dan menyihatkan kulit. Untunglah dapat bermandi susu. Macam best je untuk dicuba jika ada peluang, why not! Tapi itulah, rasa sayang pula nak mandi susu. Setakat gunakan produk berasaskan susu tu pernah juga lah. Kau orang pernah mandi susu?

Sumber :
bharian


Water Crystal Gel Untuk Indoor Plants

S
etelah sekian lama mencari water crystal gel, akhirnya kutemui juga yang dicari. Masa pergi nursery bunga haritu, husband ada tanya kat owner kedai. Kalau tak tanya, tak tahu watercrystal gel tu ada ke tidak.
Mujur jugalah husband teringat dan bertanya. 1 pack RM2.50 untuk satu cup besar pernuh. Saya beli 3 pack sebab nak letak dalam semua balang kaca menggantikan
batu-batu putih
. Jadi, tak perlu topup air sangat kan.

water crystal gel/water beads/gel beads/crystal soil/ichigo soil atau hydrogel ni adalah satu inovasi dalam bidang tanaman menggantikan tanah dan juga air. Tapi tak semua jenis tanaman boleh ditanam menggunakan water crystal gel ni.
Apa yang menarik sangat adalah warna warni yang memberikan unsur artistik dan menambahkan lagi seri pokok hiasan dalam rumah. Ye, saya ni kalau bab seni memang suka sangat. Cepat sangat tergoda!

Water crystal gel ni sebelum kembang, saiz dia kecil macam sagu tapi bila dah rendam lama dia pun besar berganda-ganda besar saiznya. Diperbuat daripada kristal polimer yang mampu menyerap dan menyimpan air.
Kalau kau orang suka tanam indoor plants terutamanya yang suka letak air tu, boleh gantikan dengan water crystal gel lebih menarik dan tak perlu dah guna air. Cuma bila water crystal gel ni mengecut/mengecil, spray je atau rendam sekejap untuk kembalikan saiz dan bekalkan air yang cukup.

Settle menggantikan batu putih dengan water crystal gel. Sebenarnya macam sayang nak gantikan dengan batu putih tu. Tapi itulah, tukar jugalah nak tengok mana yang lebih bagus untuk pokok-pokok ni semua.
Tapi suka sangat bila water crystal ni mewarna warnikan lagi pokok hiasan. Sesambil tu boleh nampak perkembangan akar juga. Menarik bukan?

Tapi
tak disarankan untuk rumah yang ada anak kecil
. Risau kalau termakan. Ini bukan bubble tea ye. Sebab ada kes sebelum ni kanak-kanak termakan dan disebabkan itulah water crystal gel tak dijual secara meluas. Saya pun beli kat nursery bunga. Kebetulan ada dijual. Tapi saya perasan kat shopee banyak dijual.
Boleh survey kat : https://shopee.com.my/search?keyword=crystal%20gel%20plant


Baru Nak Terjebak Tanam Bayam Brazil

S
ekarang musim orang tanam bayam brazil agaknya kot. Dah tu, tak kan tak tengok saja. Baru nak terjebak tanam bayam brazil ni. Sebenarnya dah lama berhajat nak tanam bayam brazil sejak trending baru-baru ni. Entah dari mana mula viral dan trendingnya tak tahu lah. Tak pasal nama bayam brazil menjadi pujaan ramai ye. Disebabkan Fiza ni pencinta sayur, jadi memang kena dapatkan lah bayam brazil ni. Selain dimasak, sedap juga dibuat ulam kalau ikut kata-kata netizen lah. Entah iye entah tidak.

Oleh kerana masih memegang title pencinta sayur. Pulun lah pergi cari kat nursery bunga tu. Anak benih pokok habis katanya. Yang benih untuk ditanam pun habis juga. Okay, fine! Tak putus asa, cari kat shopee yang berakhir tanpa checkout. Duduk senyap dalam cart je lah. Kejap nak kejap tak nak, macam tu lah perasaan dia. Lebih senang terus beli dan dapat kalau beli tanaman ni.

Balik kampung Segamat, saja cuba jengah nursery yang terdekat. Finally, dapat juga beli bayam brazil ni ha. Rezeki balik kampung juga ni. Stok pun tak banyak ada beberapa je dan inilah je lah yang Fiza rasa macam elok sikit. Nak buat makan pun kena tunggu generasi kedua lah itupun kalau tumbuh elok. Tapi katanya bayam brazil ni cucuk gitu dalam tanah pun senang hidup. Kita tengoklah macam mana kejadiaan dia selepas ni.

Fiza beli kat
SK Nursery Jalan Pemuda Segamat
.
RM5 sepasu
. Kira murahlah ni walaupun kat shopee ada lagi murah bawah RM5 tapi kalau termasuk pos jadi mahal semula lah. Pulak tu kos pos lebih mahal dari pokok. Tapi kalau semata-mata nak beli pokok nan sebatang tu baik tak payah check out. Beli kat kedai je terus senang.
Apa rasa bayam brazil ni? Sama je ke rasa bayam biasa atau yang merah tu? Macam dah bertahun dah Fiza tak makan bayam. Bayam ni biasa orang masak tumis air je. Atau ada yang panggil masak bening. Harap ada rezeki lah merasa bayam brazil. Nak masak tumis dan nak cuba buat ulam makan begitu saja.


Crispy Crab

C
akk! Lama menyepi tuan blog ni. Sibuk teruk dengan segala urusan sampai blog terabai. Nak update media sosial pun hilang mood. Alhamdulillah dah semakin reda segala urusan, barulah ada masa nak update sikit. On the way balik Segamat dari Hospital Sultan Ismail JB bawa abah appointment doktor, macam biasa singgah Ayer Hitam nak shopping apa yang patut. Tempat wajib singgah kalau balik.

Kalau singgah mesti beli nanas dan kerepek-kerepek nak bawa balik. Terpandang pulak crispy crab yang nampak macam sedap. Sebelum ni pernah nampak ada orang buat sendiri cuma diri sendiri nak buat tu belum cukup rajin lagi. Bila dah nampak depan mata tu, terus beli lah. Nak tunggu apa lagi kan?

Crispy crab ni dijual dalam balang besar dan harga RM20. Berbaloi lah kot harga dengan kuantiti yang dijual tu. Fillet ketam tu pun dah sedap apatah lagi bila dijadikan kerepek. Memang sedap! Tambah pulak digoreng dengan daun kari. Cuma kurang rasa kari, lagi sedap kalau selepas goreng tu ditabur dengan flavour spicy ataupun kari. Mesti lagi sedap.

Nak tambah segala flavour tu kenalah buat sendiri kan. Tunggu mood rajin tu entah bila nak buat sebab bila dah sibuk dan penat, kerajinan tu mulalah senyap senyap menghilang. Mujur tak hilang terus. Nak buat crispy crab ni pun hanya perlu koyak-koyakkan fillet ketam campurkan dengan serbuk cukup rasa, serbuk kari, white pepper.

Kemudian goreng dalam minyak yang panas sampai garing dengan daun kari. Dah siap, angkat dan toskan. Siap dah boleh dimakan. Cuma itulah, kalau nak buat sendiri ni kena rajin. Kalau tak, beli je lebih senang. Tak gitu?


Fakta Atau Auta Tentang Mandarin Orange

M
orning! Haa, tenggelam timbul tuan blog. Sibuk tak boleh bawa bincang dah sekarang ni. Kejap ada kejap tak ada je ni. Permulaan bulan januari tahun baru yang tak berapa nak indah. Sibuk dan tak cukup rehat lansung. Adududu..Bertabahlah hadapi dugaan hidup ye. Hari ni ada masa sikit bolehlah update dan blogwalking kejap. Berapa hari je lagi nak masuk Tahun Baru Cina. Dalam kepala masing-masing dok fikir cuti. Tapi sebab Tahun Baru Cina/ Chinese New Year ni jatuh pada hari sabtu, maka tak berapa nak rasa cuti sangatlah kan.

Kau orang suka makan buah Mandarin Orange/Limau Mandarin tak? Kalau dapat yang manis tu, makan satu pun tak cukup. Tapi sejak terbaca beberapa fakta tentang limau mandarin ni yang kurang elok, terus kurang makan. Yang pernah Fiza alami adalah sakit tekak dan sakit perut. Bukan nak cakap limau tu tak elok dimakan lansung. Jangan silap faham ye. Sebenarnya ada cara makan limau mandarin yang betul dan selamat dimakan.

CARA MAKAN LIMAU MANDARIN DENGAN BETUL

Cara paling mudah, lepas kupas kulit tu kena basuh tangan sebelum pegang isi limau dan makan. Jangan sesekali tangan yang kupas limau tu pegang isi limau dan masuk dalam mulut sebab kulit limau mandarin ni masih lagi ada kesan racun/bahan kimia untuk elak dirosakkan serangga bagi membolehkan limau lebih tahan lama dan manis. Atau nak lagi selamat, rendam dulu limau tu dengan air garam untuk buang kesan racun pada kulit limau.

Ohh, patutlah selama ni makan sakit perut cirit birit dan makan sikit pun dah sakit tekak. Begitu kisahnya. Ada juga sesetengah buah limau mandarin yang di import tidak menjaga kualiti limau sebabnya haritu ada beli sekotak limau mandarin. Dalam sekotak tu, 8 biji je elok. Yang lain berkulat. Entah bila punya packaging pun tak tahu. Terus tak beli dah dan bila benda tu terjadi, rasa hilang rasa nak makan limau mandarin dah.

Ada juga dengar cerita orang kat Cina basuh limau lepas petik tu dia campak kat sungai je dan kutip semula buah-buah tu kat hujung sungai. Kira macam kaedah membasuh limau. Haa, jangan memain bukan calang-calang dia basuh limau tu. Entah betul ke tidak tak tahu lah cerita tu. Jangan kau orang percaya dan terima bulat-bulat. Mungkin juga hanya cerita dongengan atau buat-buat cerita je. Itu sebabnya kena basuh betul-betul baru selamat untuk dimakan. Itu yang nak ditekankan sebenarnya.

KHASIAT LIMAU MANDARIN

Sedia maklum kita tahu yang limau memang kaya dengan vitamin C untuk kesihatan dan kecantikan. Mujarab juga sebagai ubat sembelit. Makan buah limau atau buah-buah yang tertentu dapat membantu proses penghadaman lebih baik. Dua hari dah Fiza makan limau, makan berak makan berak je ni. Ini tak tahu salah cara makan atau memang betul betul hadam sampai tak bagi peluang menternak lemak. Kempislah perut camni. Hahaha, jangan claim pulak makan limau kempiskan perut ye.

JENIS LIMAU MANDARIN

Limau mandarin pun ada pelbagai jenis dan nama. Ponkan, mikan, lokam antara jenis yang popular. Nak tahu lebih lanjut, sila google okay. Dan nak tahu jenis limau mahal dan murah tu, boleh bezakan melalui bungkusan limau. Yang dibungkus dengan plastik transparent tu lebih mahal daripada yang dibungkus dengan plastik merah. Itu apa yang Fiza baca lah. Kalau ada yang silap, sila betulkan diruangan komen. Dalam gambar tu, company husband bagi. Manis dan sedap. Patutlah  masuk kategori mahal sikit.

Moralnya disini, makan limau tu biar berpada-pada dan jangan over limit. Makan sikit-sikit je sudah dan kebersihan diutamakan untuk kesihatan terjamin. Lagi-lagi sekarang cuaca tak menentu dan bermacam-macam penyakit ada disebabkan pemakanan. Influenza A pun masih belum reda lagi. Itu lagi bahaya sebab boleh dijangkiti melalui penafasan dan sentuhan. Kalau demam, selsema dalam tempoh yang lama kena cepat-cepat jumpa doktor. Orang kata, mencegah lebih baik daripada merawat.


Happy Twenty Twenty

H
appy Twenty Twenty sekalian. Okay dah boleh mula menulis date 1 January 2020. Tak boleh dah tulis 1.1.20 ye. Kena tulis 1.1.2020. Kalau tulis belakang tu 20 je boleh ditambah angka nanti. So hati-hati menulis tarikh tu mulai hari ni untuk tahun ni je. Apa azam tahun baru? Bosanlah soalan cliche tu. Balik balik azam nak kurus yang tak mengurus tu. By the way, ada nampak kereta terbang? Pasal kereta terbang pun dah boleh move on juga. Bawa kereta atas jalan raya pun tak berhemah, inikan nak bawa kereta terbang. Lambatttt lagi!

Well, happy twenty twenty! Tepat jam 12 hanya kedengaran beberapa je das tembakan bunyi bunga api. Lepas tu senyap sepi. Agaknya kurang meriah kot kat sini. Duduk rumah memang tak merasa lah kemeriahan bunga api. Kalau sambut tahun baru kat luar pergi dataran mana-mana yang ada event countings tahun baru tu barulah suasana meriah kot. Meriah atau tidak, masih sama.

CUTI BULAN JANUARY 2020

Eh, hari pertama dah tengok cuti kan. Banyak juga ye cuti bulan January ni. Boleh merancang cuti awal ni. Ke dah siap-siap merancang dari tahun lepas? Kau orang memang hebatlah dalam bab bab cuti ni. January ni ada majlis besar dalam family, anak buah nak kahwin dalam salah satu tarikh cuti ni.

1 Jan
- Tahun Baru Semua Negeri kecuali Johor, Kedah, Kelantan, Perlis & Terengganu

14 Jan
- Hari Keputeraan YDPB N. Sembilan N. Sembilan

25 Jan
- Tahun Baru Cina Semua Negeri

26 Jan
- Tahun Baru Cina Hari Kedua Semua Negeri

27 Jan
- Cuti Tahun Baru Cina Semua Negeri kecuali Johor & Kedah

Rasanya January ni pun dah mula sale sempena Tahun Baru Cina. Haiyaa, makin menyusut duit awal tahun ni. Yang mana nak siapkan persekolahan anak-anak lagi, persiapan raya lagi kan. Tapi takpa, rezeki bonus kan ada. Tahun ni ada lagi ke BSH tu? Ke dah tak nampak batang hidung dah. Tak ada kecoh kecoh khabar berita pun. Menantikan yang baik baik je lah untuk 2020 yang lebih mencabar ni.


Sambal Tempe Jawa

S
ebut tempe je mesti ingat jawa je kan? Asal tempe je jawa, Asal jawa je tempe. Eh, tak jawa pun suka sangat makan tempe. Salah seorang peminat tempe tu Fiza lah. Kau orang minat tempe tak? Tempe masak apa dan campur dalam apa apa menu pun sodap! Peminat tempe mana boleh kata tak sedap. Buat lauk boleh buat hidangan petang tempe goreng cicah sambal kicap lagilah sedap. Johor style kalau cicah sambal kicap ni. #doneclaim.

Selain tempe goreng yang sedap tu, kalau dibuat lauk kebiasaannya akan masak sambal tempe dengan ikan bilis dan kacang tanah tu. Style orang jawa pulak macam biasalah sambal tempe jawa. Resepi Fiza masak ikut suka, memang derhaka dengan resepi original javanese people. Suka juga masak sambal tempe jawa ni kalau ada stok tempe.

Hidangan ni sangat sesuai dimasak ketika sedang malas nak masak lauk lain. Lauk yang satu ni je pun dah cukup untuk hidangan kami berdua suami isteri. Kadang tu buat ratah lauk je. Tapi dalam malas-malas pun kira rajin juga lah nak menyediakan sepinggan lauk sambal tempe jawa ni. Nampak mudah tapi leceh sebenarnya nak sediakan bahan-bahannya.

Nak kena goreng tempe dan ikan bilis dulu. Kemudian barulah boleh menumis dan satukan semua bahan-bahan. Nak menunggu tempe tu masak dan ikan bilis garing pun ambil masa juga tu. Seleceh-leceh nak menyiapkan hidangan, dapat sediakan lauk favourite terus lupa segala kelecehan. Kiranya lauk malas-malas rajin namanya.

Harini macam malas nak kongsi resepi sebab tak tahu resepi original dia macamana kan. Takut salah resepi original, marah orang jawa kang. Hihi..gurau je. Yang sebenarnya malas nak menaip resepi. Google je dah boleh dapat pelbagai jenis cara masak sambal tempe jawa ni.


White Anthurium

B
alik kampung tak sah kalau tak membelek-belek segala pokok-pokok bunga mak. Sedap mata memandang tengok hasil tanaman mak menjadi je semuanya. Pokok bunga pun seronok je hidup kat kampung. Tanah luas dan hidup pun lebih bahagia daripada duduk dalam pasu je. Kat bandar ni faham sendiri lah laman rumah yang tak berapa nak luas dan tak berapa nak ada tanah. Tanam pun tetap kena dalam pasu.

Bila dah membelek tu, tak sah juga tak berkenan. Ada je berkenan dan mana yang mudah nak ambil benih tu siap-siap minta kat mak. Mak pun siap suruh bawa pasu sekali. Haa, sekali pakej pasu mak bagi tu. Itu kalau ada extra bunga dalam pasu lain. Terperasan ada satu spesis pokok keladi tu dah berbunga. Bunga pun satu je. Namanya White Anthurium. Cantik bukan?

Sempatlah shoot white anthuriuam tengah mekar kembang ni. Kalau berbunga banyak lagilah cantik. Pokok bunga spesis keladi ni memang cantik-cantik kan tapi macam susah jaga je. Kena letak tempat yang redup je. Tak boleh letak tempat panas yang terus kena cahaya matahari.

Agak leceh juga nak jaga pokok ni. Tapi spesis anthurium ni boleh juga letak dalam balang air kalau malas nak tanam guna tanah. Nak cuba jugalah cari yang jenis renek dan warna merah letak dalam balang kaca pun cantik buat indoor plant sebagai dekorasi dalam rumah. Okay juga idea ni kan?


Para blogger sekalian mungkin dah biasa dengan perkataan SEO (SEARCH ENGINE OPTIMIZATION). Mungkin ada yang pakar SEO dan mungkin juga hanya sekadar tahu perkataan SEO je. Tak semua orang tahu apa itu SEO. Ada sesetengah mereka menganggap SEO ni macam tak penting tapi bagi orang yang betul-betul nak buat bisnes walaupun secara kecil-kecilan wajib ambil tahu tentang SEO ni. Sebelum ambil tahu tentang SEO, perlulah ada website dulu ye. Tak ada website, sia-sia lah belajar SEO tu.

APAKAH SEO?

SEO ni dalam bahasa mudah faham adalah mengoptimasikan website menjadi ranking paling atas dalam halaman pertama carian keyword di internet. Platform yang sesuai untuk dijadikan website adalah wordpress dimana wordpress ni lebih mesra SEO mudah di indeks oleh laman carian terutamanya google. Wordpress juga ada bantuan plug in yoast SEO yang boleh mengukur tahap SEO artikel dengan mudah.

KENAPA PERLU ADA WEBSITE?

Kalau ada bisnes, paling penting kena ada website walaupun bisnes kecil-kecil. Sebab utama perlu ada website adalah untuk meluaskan lagi bisnes dan peluang untuk melebarkan bisnes itu lebih besar. Mana tidaknya, zaman sekarang semuanya di hujung jari. Nak cari apa nak beli apa semuanya secara online je. Mudah! Bayangkanlah kalau pengguna cari sesuatu produk tu dan website syarikat berada paling atas dalam halaman pertama carian. Tak ke untung boleh tarik prospek untuk beli produk. Selain tu, boleh juga tingkatkan trafik organik untuk website syarikat.

Tambah lagi, dengan adanya website ni memudahkan prospek untuk cari maklumat tentang sesuatu produk ataupun service yang ditawarkan. Sebagusnya, setiap website tu lengkap dengan segala maklumat untuk lebih menarik dan berguna. Bab SEO pula, boleh gunapakai 6 local tips for small business SEO success yang mungkin boleh membantu sedikit sebanyak. Ini antara teknik local SEO untuk wordpress websites.

6 Local Tips For Small Business SEO Success

1. Nama Domain/Struktur URL

Ini penting okay, nama domain atau struktur URL kena fikir betul-betul sedalam-dalamnya biar bersesuaian dan memudahkan mesin carian untuk kenal kewujudan website. Biar bersederhana cukup dengan nama domain dan juga tajuk sudah memadai sebab nama ni lah yang akan dipakai sampai bila-bila.

2. Konten

Untuk konten juga perlu sesuai dengan domain dan tajuk. Contohnya kalau travel, boleh tulis artikel tentang jalan-jalan di tempat menarik, jalan-jalan cari makan, tempat penginapan dan lain-lain lagi yang berkaitan dengan travel.

3. Struktur Konten

Menulis konten juga pelu mengikut struktur konten yang betul menggunakan point-point yang penting beserta heading dan subheading untuk pembaca lebih faham dan apa yang nak disampaikan itu sampai kepada pembaca. Pendek kata, iku format yang betul. Selain itu boleh tambah video ataupun infografik untuk pembaca lebih mudah faham dan lebih menarik.

4. Keyword

Keyword/Kata kunci memainkan peranan yang sangat penting disebabkan google mengutamakan konten yang sesuai dengan keyword yang kerap digunakan oleh pengguna internet. Dengan menggunakan kata keyword yang sesuai dan relevan boleh meningkatkan kadar klik yang lebih bagus. Jadi, kena bijak memilih keyword yang betul.

5. Cepat loading

Pernah tak masuk website yang loading dia perlahan ya amat? Mesti pernah kan? Bila sesebuah website tu loading perlahan boleh menggangu emosi pengguna dan menyebabkan pengguna mungkin tidak akan datang kembali melihat website tersebut. Jadi, untuk cepat loading website tu perlulah delete apa-apa yang boleh menyebabkan website loading perlahan. Bila semuanya cepat dipaparkan dan mesra pengguna boleh menarik lebih ramai pengguna dan trafik.

6. Backlink

Backlink ni memberikan pengaruh kepada ranking di google dan ianya salah satu aspek penting dalam SEO. Semakin banyak backlink ke sesebuah website tu, google akan menganggap website tersebut berkualiti tinggi. Backlink juga terdapat 2 jenis iaitu dofollow dan nofollow. Backlink dofollow lebih baik digunakan kerana memiliki nilai yang lebih tinggi dalam enjin carian.

Okay, itu antara 6 local tips for small business SEO success yang boleh dikaji lebih lagi kalau nak naik taraf SEO website. Tapi kalau susah nak faham, kena tanya pada yang pakar atau menggunakan perkhidmatan
Digital Marketing Malaysia
 yang memang betul-betul pakar dalam SEO. Apa yang Fiza tahu, kalau kita menggunakan perkhidmatan mereka yang pakar ni, mereka akan analisis website, monitor perkembangan website dan rancang apa yang perlu dibuat untuk menaikkan ranking website.

Lebih mudah kan bila semuanya kita serahkan kepada yang lebih pakar dan sambil tu kita juga boleh faham dan ambil tahu sedikit sebanyak untuk run website kita sendiri. Jadi, kalau kita nak website kita lebih berkualiti dan lebih sistematik dalam jangka masa panjang boleh lah kira-kira melabur sikit untuk benda sebegini. Nampak macam tak perlu tapi sebenarnya memberikan impak besar dalam bisnes.

Yang bagusnya
Gogetspace Digital Marketing Malaysia
 menawarkan free consultancy untuk pelanggan mereka dengan harga pakej yang menarik dengan menjanjikan hasil yang terbaik. Yang mula nak berjinak-jinak dalam bisnes dan buat website bolehlah cuba-cuba lah ambil tahu. Ilmu tu penting sebelum mulakan bisnes. Bukan main hentam dan tahu nak untung je okay.


Baling Belakang Sambut Birthday Lagi

B
ukan raya je sebulan. Sambut birthday pun boleh sebulan juga. Alhamdulillah, murah rezeki orang kata. Petang
celebrate birthday dengan husband
, malam tu family kakak datang pulak bawa surprise birthday kek lagi.
Petang dapat sepotong kek, malam dapat sebiji kek. Rezeki sangat tu kan. Tapi tidak lah potong malam tu juga sebab dia orang sampai tengah malam, awal pagi nak membawa ke subuh. Jadinya simpan dulu.

Tak rancang apa pun. Dah namanya surprise kan! Ada orang nak belanja, rezeki jangan ditolak. Lepas zohor, makan-makan kat The Windmill Station (TWS) Seremban Gateway.
Pening betul nak cari makan-makan ni sebab banyak tekak, banyak citarasanya. Last-last ke TWS je lah layan menu western. Lagipun kat Seremban Gateway ni banyak restaurant dan cafe.
Boleh lagi kalau nak memilih. Tapi tak sempat nak memilih, kejar masa. Jadi, memang ke TWS je terus jangan fikir-fikir dah.

Sedang hampir habis makan, tetiba muncul pulak nak makan aiskrim kat baskin robbins. Ahh sudah, perut tak sempat rehat lagi kot. Ikut nafsu sangat ni oii! Disebabkan dah kebetulan mereka datang dari jauh, kita pun spend masa sama-sama lah. Beli dua dan kongsi ramai-ramai.
Barulah habis dan tak membazir. Kalau sorang satu jenuh senak perut makan. Sesambil tu kira celebrate birthday dan juga sempena wedding anniversary ke 17 kakak dan abang ipar sebenarnya. Double celebrations lah kiranya ni.

Seusai makan aiskrim, gerak ke Port Dickson, kononnya nak celebrate birthday potong kek kat tepi pantai cerita dia. Amboii.. kemain jauh nak memotong kek pun.
Nak jadi cerita, kek tu kakak bawa dari Kuala Selangor ke Seremban. Kemudian bawa ke Port Dickson pula. Jauh betul kek makan angin. Mujur beli kek yang tahan lama tak cair.

Kami orang pergi
Pulau Burung dekat Pantai Cahaya Negeri
. Ramai umat betul datang Pantai Cahaya Negeri ni hujung minggu. Syukur kat Pulau Burung ni tak ramai orang sangat. Adalah port nak lepak potong kek dan makan-makan sikit.
Kat pantai tu jangan cakap lah padat dia macamana. Tak ada port kosong. Tambah pulak ada event zumba kat situ. Betul-betul meriah.

New York Cheese Cake Secret Recipe

Dah potong kek, makan-makan kamiorang gerak balik rumah masing-masing. Jadilah buat kenang-kenangan. Suka datang Pulau Burung ni sebab suka view yang sangat cantik kat sini. Ini entah keberapa kali datang tak tahulah.
Tapi belum lebih 10 kali kot. Setiap kali datang mesti bawa orang yang berbeza. Habis fikir dah tak tahu tempat mana best kat Seremban, Kat Port Dickson je lah banyak tempat best. Mujur dekat kan.

Alhamdulillah syukur. Dalam tak jadi bercuti tu, bila family datang kita bawa jalan-jalan kira bercuti juga lah tu. Perancangan Allah sangat baik dan tetamu datang membawa rezeki. By the way, ada banyak hari lagi ni dalam bulan Februari. Boleh lagi kot nak celebrate. Hihi...


Campak-Campak Bahan Jadilah Black Pepper Chicken

B
ila masa lapar kat rumah, mesti kena fikir masakan yang simple-simple je janji perut kenyang sudah. Telur goreng, maggi tu dah biasa sangat. Naik boring pulak kalau menu telur je. Nak makan meggi, rasa macam baru je masak meggi goreng. Teringat pulak ada stok dada ayam dalam peti ais. Bolehlah potong-potong campak-campak dalam kuali jadi
black pepper chicken
 atau nama kampung dia Ayam masak lada hitam.

Dalam dok fikir ayam tu nak masak apa, kebetulan ada capsicum lebih masak spaghetti. Husband terrrbeli lebih. Alang-alang ada lebih dan mungkin akan membazir sebab tak tahu nak masak dengan apa selain masak spaghetti, so teruslah terfikir nak masak ayam black pepper jela. Senang pun senang iye tak?

Chicken Black Pepper Masak Cara Fiza

Siap defrost ayam dalam microwave, basuh dan potong-potong ayam nipis-nipis supaya cepat masak nanti. Gaul dengan garam sikit dan serbuk kunyit. Panaskan minyak 2 sudu lebih kurang macam tu. Guna minyak sikit je tak perlu banyak-banyak okay. Bila dah half cook, masukkan lah hirisan bawang merah, bawang putih dan black pepper. Dah agak-agak layu dan nak masak tu barulah masukkan potongan capsicum dan last sekali letak sesudu sos tiram dan kicap sesudu. Siap!

Ni namanya menu campak-campak je siap. Senang je. Kalau guna dada ayam dan potong nipis-nipis lebih cepat masak dan lebih senang nak makan. Juicy dan kurang lemak. Kalau untuk diet lebih sesuai grill, dan bahan lain tabur je jadikan salad. Ikut citarasa masing-masing lah kan. Ni kalau dah lapar dan nak cepat, campak-campak camni pun jadi sedap.


Design Baru Sampul Duit Raya Hipster Twenty Twenty

M
acam awal lagi je nak fikir pasal raya. Tapi tahun ni raya pun awal bulan Mei dan Ramadhan pun bulan April. Jadi, kenalah promote awal tempahan sampul duit raya hipster yang setakat ni setiap tahun saya open order.
Sebenarnya boleh je order anytime tapi untuk raya tahun ni saya terpaksa tutup awal juga sebab tu promote dan beritahu awal-awal. Yang nak order tu, boleh order awal ye sebab order awal ni special sikit boleh lah request untuk customize design.
Bila dah banyak order nanti dan nak dekat-dekat tarikh tutup memang tak dapek nak nolong eh nak begitu begini.

Ini pun baru je siap 500pcs. Order banyak-banyak macam ni memang disarankan sangat order awal sebab lambat-lambat saya tak terima order. Mana nak sempat oii nak buat 500pcs bila dah dekat raya. 500pcs nak buat manual potong dan lipat sendiri tu memang ambil masa.
So tahun ni tempah awal, dapat awal dan tutup order pun awal. Dapatlah diri ini rehat awal dan bulan Ramadhan pun tak terganggu dengan kerja. Nak buat design lagi, nak settlekan order sampul duit raya lagi, nak menulis lagi, nak photoshoot lagi. Anda rasa saya ada masa untuk berehat?

Ikutkan memang bulan Ramadhan taknak ambil tempahan dah. Tahun lepas bila extend sampai Ramadhan, order makin bertimbun.
Syukur murah rezeki tapi iyelah kan, kesihatan perlu dijaga. Kesihatan tu lagi perlu dijaga. Jadi, tahun ni bulan Ramadhan kita tutup tempahan je lah ye. Tahun ni ada sikit je design baru yang sempat saya buat. Dek kerana kekangan masa, idea pun tak muncul-muncul. Ini je yang dapat.

Design corak abstract jadi pilihan. Simple dan sesuai dengan hipsternya lah kot. Apapun terima kasih untuk mereka yang order setiap tahun.
baca juga :
design sampul duit raya hispter
Terima kasih menghargai hasil kerja saya yang mencecah ke lima tahun. Alhamdulillah. Berminat nak order sampul duit raya hipster, boleh je contact saya melalui email atau message di media sosial. Terima kasih semua.

untuk tempahan :
http://www.wasap.my/+60129072776


February, My Birthday Month!

N
ah, dah masuk bulan February dah awak-awak sekalian. Bila sibuk, tanpa sedar cepat sangat masa berlalu. Bulan January yang sibuk tak berkesudahan carry forward masuk bulan February. Boleh kira berapa ketul entri je untuk bulan February. Awal tahun prestasi blog dah kelaut tak bertepian. Banyak nak kena catch up semula bulan February ni. Bertabahlah wahai seorang blogger sihatimerahjambu.

Apa yang penting, bulan February bulan yang yang ditunggu setiap tahun. Birthday month of course! Siapa birthday 7 February, kita se geng! Baru nak plan nak bercuti tapi terpaksa cancel sebab husband tak cuti. Sedih tapi apa nak buat, perancangan Allah lebih baik. Iyelah kan, dengan keadaan Malaysia sekarang yang tengah panas dengan novel coronavirus, lebih baik kita elakkan daripada keluar rumah. Mencegah lebih baik daripada mengubati orang kata.

"Don't compare your beginning to someone else's middle. Start seeing your worth and face the world."

Bulan February tak ada cuti selain cuti Hari Wilayah (1 Feb) dan juga Thaipusam (8 Feb) yang negeri tertentu je cuti. Cuti ke tidak sama je bagi Fiza, kerja tak pernah habis. Sibuk dia taknak kalah dengan orang yang lebih sibuk. Baguslah sibuk dengan kerja sendiri, tak perlu lah nak fikir benda remeh temeh. Bila tak sibuk nanti mulalah fikir bukan-bukan termenung sana termenung sini dan bosan. Manusia ni, buat apa semua ada je yang tak kena. Kena banyak-banyak bersyukur, itu je ubat dia.

If the grass looks greener
on the other side, stop staring.
Stop comparing and complaining.
Start watering the grass
you're are standing on.


Hadiah Dari Blogger Anies

R
ezeki yang tak disangka tiba. Rasanya baru je blogger Anies inform yang dia dah poskan hadiah, tiba-tiba petang tu dah selamat sampai hadiahnya. Guna pos ekspress patutlah tak de hon hon dari abang posmen. Tahu tahu husband balik kerja masuk rumah pegang parcel. Ingatkan parcel shopping kat shopee tu. Rupanya silap.

Tengok nama pengirim."Oh blogger Anies rupanya". Terus buka parcel dan muncullah hadiah yang super duper comel ni. Fiza dapat wallet sulaman gambar owl ni, fridge magnet dan juga bepop lawak kampus round card. Semua limited edition ni. Terima kasih banyak-banyak blogger Anies kirimkan hadiah yang comel-comel ni.

Daripada gambar atas ni kau orang dah boleh agak macamana Fiza dapat hadiah ni kan. Rezeki rajin komen di Blog Anies. Blogger yang suka jalan-jalan. Seronok tengok gambar-gambar dan cerita blogger yang suka travel ni. Kau orang boleh terjah
Blog Anies
 dan rajin-rajinlah komen eratkan silaturahim bukan semata-mata nak dapat hadiah tau! Hadiah tu kira rezeki. Jangan pulak kau orang ingat, komen banyak-banyak je dapat hadiah. Tak!
Buat blogger Anies, terima kasih banyak-banyak atas kiriman hadiah ni. Sangat-sangat menghargainya dan terima kasih juga rajin singgah blog Fiza juga. Semoga ukhuwah ini berterusan dan semoga dilimpahkan dengan rezeki yang berpanjangan. Aaminnn...


Happy Birthday To Me

A
llah selamatkan kamu, Allah selamatkan kamu, Allah selamatkan Puan Azhafizah. Allah selamatkan kamu. Happy Birthday to me! Alhamdulillah, 7 Februari 2020 bertambah satu umur lagi. Dah 3+ dah weiii.. Makin bertambah usia, makin besar cabarannya seorang manusia tu. Bersyukurlah masih dipinjamkan nyawa, diberikan segala nikmat oleh Allah.

Seusai suami balik dari sembahyang jumaat, dah bersiap-siap nak pergi lunch. Kira cuti masaklah sempena birthday. Bagi chance lah kat Puan hari ni cuti masak kan. Disebabkan plan nak bercuti tu tak jadi. Jadi, digantikan dengan table for two je lah ye. Small celebration je pun cerita dia. Tak meriah tapi cukup bermakna.

Request kat suami nak pergi
The Admire Cafe @8
 yang dahulunya
The Admire Cafe @Dusun
. Ni kira kali kedua lah Fiza datang cafe ni tapi pertama kali di lokasi baru. Baru je pindah lokasi baru. So hari ni datang lagi untuk celebrate birthday Fiza. Kek Birthday, tak nak berubah masih lagi tetap dengan pilihan Kek Pandan Gula Melaka. Tak pernah tak sedap!

RM13.50/slice

Fish n Chips RM13.90 dan Smoky Chicken Grilled RM15.00(tiada dalam gambar)

Honey Lemon RM4.50 & Sirap Lychee RM3.00

Semua sedap! Harga dan portion standard harga lah kot. Alhamdulillah..Mak mertua pulak bagi bekal ayam rendang. Rezeki makan harini. Terima kasih semua atas ucapan dan doa. Semoga Allah membalas  dengan segala kebaikan. Aaminn...


Kek Kahwin #zahirAH Terbalik Bukan Biasa-Biasa

C
antik tarikh 20.02.2020 kan? Ramai yang memilih tarikh tu untuk bertunang, nikah dan lain-lain lagilah. Walaupun tarikh tu jatuh pada khamis yang lepas, tak jadi masalah pun buat sebarang majlis sebab tarikh yang cantik. Tak ada maksud apa cuma nampak cantik tersusun nombor tu. Yang kita tahu, selebriti Zahirah Macwilson dan Emma Maembong memilih tarikh 20.02.2020 untuk majlis nikah mereka. Alhamdulillah tahniah buat pengantin baru.

Lawa makeup nikah timeless kedua-duanya. Lagi menarik masa majlis resepsi #zahirAH muncul kek kahwin terbalik bukan biasa-biasa tau. Terbalik bukan sebab terjatuh tapi direka khas terbalik, keknya digantung dari atas.
 Chandelier wedding cake
 nama dia. Tak pernah dibuat lagi kat Malaysia ni. Ingatkan kek kak lina pom pom je lain dari yang lain, kek terbalik ni lagi lain dan lagi unik. Uishh, tak pernah terfikir pula ada kek terbalik. Siapa punya idea ni? Hebatlah buat kek terbalik macam tu.

Risau pulak tengok kek tu jatuh. Tapi cantik sungguh kejadian kek tu dengan hiasan kristal terjuntai tu. Bab dia potong tu, tadah pinggan je dari bawah weiii..Terpana terkesima kejap kita tengok kek tu. Lepas ni adalah orang tiru gak nak buat kek terbalik juga. Mesti akan ada tiruvasi idea ni. Wedding planner pun dah boleh mula buat pakej kek terbalik. Apapun kagum dengan idea dan ketahanan kek terbalik tu.


Kita Baik Ramai Sayang

M
asih lagi terkesan dengan permergian Syed Umar Mokhtar Syed Mohd Ridzuan atau lebih kita kenal dengan gelaran Abam Bocey. Sampai ke harini rasa sebak bila tengok social media penuh dengan segala cerita arwah masa arwah masih hidup. Kita yang hanya mengenali arwah sebagai artis dah terasa macam tu, apatah lagi keluarga dan kawan rapat terutamanya Fad dan Achey. Allahu..tak tergambar macamana dia punya sedih tu.

Semua kisah yang dikongsikan oleh mereka semuanya kisah yang baik. Arwah suka bersedekah, suka tolong orang dan paling utama tanggungjawab pada mak dan keluarga. Banyak amalan-amalan baik yang arwah lakukan. Ribuan manusia datang solatkan arwah dan mengiringi jenazah sampai ke tanah perkuburan. Allah muliakan arwah disebabkan amalan-amalan baik arwah masa hidup. Rasa macam tak percaya arwah dah tak ada.

Setiap yang hidup pasti akan mati. Kita semua akan mati jua cuma kita tak tahu bila ajal kita. Cuma dari kisah arwah ni, banyak pengajaran yang kita dapat untuk perbaiki hidup kita supaya kita juga dapat pengakhiran yang sama seperti arwah. "
Kita baik ramai sayang
". Betul kata arwah. Ramai sayangkan arwah walaupun ada dalam satu video tu dia kata dia ada 2 orang je kawan. Kalau kita baik, inshaAllah ramai sayang. Amalkan lah buat baik dengan orang. Itu ayat arwah yang sangat memberikan kesan.

Tapi pengakhirannya sangat dicemburui ramai. Kebaikan yang disembunyikan dan diketahui selepas ketiadaannya dengan izin Allah. Allah muliakan dia dan permudahkan segala urusan jenazah sehingga ke liang lahat. Semoga Allah ditempatkan arwah dan mereka yang telah pergi meninggalkan kita bersama dengan orang-orang yang beriman. Aaminn.. Al fatihah...

بِسْمِ ٱللَّهِ ٱلرَّحْمَـنِ ٱلرَّحِيم

ٱلْحَمْدُ لِلَّهِ رَبِّ ٱلْعَـلَمِين۞ ٱلرَّحْمَـنِ ٱلرَّحِيم۞ مَـلِكِ يَوْمِ ٱلدِّين۞إِيَّاكَ نَعْبُدُ وَإِيَّاكَ نَسْتَعِينُ۞ ٱهْدِنَا ٱلصِّرَطَ ٱلْمُسْتَقِيمَ۞صِرَطَ ٱلَّذِينَ أَنْعَمْتَ عَلَيْهِمْ۞ غَيْرِ ٱلْمَغْضُوبِ عَلَيْهِمْ وَلاَ ٱلضَّاۤلِّينَ۞امين

Ya Allah Ya Tuhanku ampunilah beliau , rahmatilah beliau , maafkanlah beliau , muliakanlah kematiannya, lapangkanlah kuburnya, jadikanlah syurga sebagai ganti tempat tinggalnya dan berilah kesabaran kepada ahli keluarganya, semoga arwah di tempatkan di kalangan orang-orang yang beriman..


Lirik Lagu Shimmy Andi Bernadee

A
ndi Bernadee dengan genre muzik latin memang ngam teruk. Kalau dia buat teaser lagu sebelum release tu pun boleh terus suka. Apatah lagi dah release kan.
Dari lagu satu peluang, donde tak pernah tak meletop lagu dia kan. Oh ya, lagu "Hello" feat Ismail Izzani pun cambest jugak. Shimmy, single terbaru Andi baru je release 14 Februari 2020 yang lepas. Lagu yang dinanti-nantikan dah release.

sumber : google

Okay dah dengar lagu full, boleh pergi jauh macam lagu sebelum ni. Muzik Latin memang kena dengan suara dan jiwa Andi. Ehh, dah macam juri-juri bagi komen pulak dah. Kau orang dah dengar belum? Kalau belum dengar, tekan button play video bawah ni.
Tang melodi shimmy yang catchy tu sangat mesra telinga. Sekali dengar teus melekat shimmy shimmy yey tu. Jenis mudah terpengaruh bila dengar lagu best. Tak sabar nak tengok Music Video Official. Tengok cover macam seram je music video Shimmy ni.

baca juga :
tonton muzik video Shimmy Andi Bernadee

Lirik lagu shimmy andi bernadee

Komposer : Alif

Lirik: Alif

Mengapa kau bersendiri

Tanpa Siapa Yang Di Sisi

Siapa Lah Yang Sampai Hati

Biar Aku Jadi Teman Kamu Malam Ini

Hu Woo

Shimmy Shimmy Yey

Shimmy Yey Shimmy Ya

Shimmy Shimmy Yey

Shimmy Yey Shimmy Ya

Siapa Lah Yang Sampai Hati

Biar Aku Jadi Teman Kamu Malam Ini

Aku Ada Beberapa Soalan

Bukan Hanya Setakat Perbualan

Aku Akan Mula Dengan Perlahan

Ikut Nada Kamu

Adakah Nama Ku Penting Bagimu

Adakah Kerja Ku Penting Bagimu

Adakah Latar Belakang Aku Penting Bagimu

Ikut Nada Kamu

Janganlah Kau Yang Salah Faham

Selamanya Itu Ku Tak Mampu

Janganlah Kau Yang Salah Faham

Aku Hanya Penyelesaian Sementara Mu

Mengapa Kau Bersendiri

Tanpa Siapa Yang Di Sisi

Siapa Lah Yang Sampai Hati

Biar Aku Jadi Teman Kamu Malam Ini

Hu Woo

Shimmy Shimmy Yey

Shimmy Yey Shimmy Ya

Shimmy Shimmy Yey

Shimmy Yey Shimmy Ya

Siapa Lah Yang Sampai Hati

Biar Aku Jadi Teman Kamu Malam Ini

Aku Tak Perlu Kesetiaan Mu

Aku Tak Perlu Menjadi Milik Mu

Mungkin Ini Hanya Pilihan Aku

Ikut Nada Kamu

Boleh Kah Kalau Aku Ingin Temani Mu

Boleh Kah Jika Aku Ingin Coba

Aku Sudah Yakin Dengan Kemahuan Ku

Engkau Fikir Ini Perkara Mudah

Janganlah Kau Yang Salah Faham

Selamanya Itu Ku Tak Mampu

Janganlah Kau Yang Salah Faham

Aku Hanya Penyelesaian Sementara Mu

Mengapa Kau Bersendiri

Tanpa Siapa Yang Di Sisi

Siapa Lah Yang Sampai Hati

Biar Aku Jadi Teman Kamu Malam Ini

Hu Woo

Shimmy Shimmy Yey

Shimmy Yey Shimmy Ya

Shimmy Shimmy Yey

Shimmy Yey Shimmy Ya

Siapa Lah Yang Sampai Hati

Biar Aku Jadi Teman Kamu Malam Ini

Shimmy Shimmy Yey

Shimmy Yey Shimmy Ya

Shimmy Shimmy Yey

Shimmy Yey Shimmy Ya

Shimmy Shimmy Yey

Shimmy Yey Shimmy Ya

Shimmy Shimmy Yey

Shimmy Yey Shimmy Ya

Ohh~

Aku Hanya Mahu

Menjadi Teman Mu

Hanya Buat Sementara Ini

Mengapa Kau Bersendiri

Tanpa Siapa Yang Di Sisi

Siapa Lah Yang Sampai Hati

Biar Aku Jadi Teman Kamu Malam Ini

Hu Woo

Shimmy Shimmy Yey

Shimmy Yey Shimmy Ya

Shimmy Shimmy Yey

Shimmy Yey Shimmy Ya

Siapa Lah Yang Sampai Hati

Biar Aku Jadi Teman Kamu Malam Ini

(Ohh Malam Ini)

Mengapa Kau Bersendiri

Tanpa Siapa Yang Di Sisi

Siapa Lah Yang Sampai Hati

Biar Aku Jadi Teman Kamu Malam Ini

Hu Woo

Shimmy Shimmy Yey

Shimmy Yey Shimmy Ya

Shimmy Shimmy Yey

Shimmy Yey Shimmy Ya

Siapa Lah Yang Sampai Hati

Biar Aku Jadi Teman Kamu Malam Ini

sumber : Warner Music Malaysia


Sambal Belacan Moden Tapi Tak Letak Belacan?

D
alam blog ni dalam bermacam versi sambal belacan dah ni. Banyak pulak resepi sambal belacan yang sedap-sedap. Paling terbaru Fiza cuba buat sambal belacan moden pedas berapi tapi tak letak belacan. Kiranya ala-ala sambal ayam penyet macam tu. Tak tahu nak namakan sambal belacan ke tidak sebab tak letak belacan pun. Haha...pandai-pandai je nak guna nama belacan kan.

Kenapa tak letak belacan? Sebabnya husband sejenis manusia yang tak makan sambal belacan. Kalau buat sambal ala ayam penyet ni baru dia makan. Cuma bezanya tambah ikan bilis sikit menggantikan belacan tu lah. Lagipun buat sambal macam ni boleh lebih tahan lama dan kaedah macam ni lebih bagus sebab semua bahan dimasak terlebih dahulu dan takde lah sakit perut makan yang mentah kan. Tapi yelah kan, selera masing-masing.

Bahan-bahan

1 Genggam cili api merah yang super pedas.

1 biji bawang merah sederhana besar atau separuh biji bawang besar potong 4

1 ulas bawang putih

1/2 genggam ikan bilis

secubit garam

1 sudu camca gula

1 biji tomato potong 4

Sedikit minyak masak

Cara-cara

1. Panaskan minyak dan masukkan kesemua bahan sekali (kecuali garam dan gula). Goreng semua bahan-bahan sehingga masak layu dan ikan bilis agak garing sikit. Nak goreng satu-satu bahan pun boleh tapi nak menyenangkan kerja goreng sekali semua.

2. Dah masak, toskan dan biarkan sejuk.

3. Nak blend tu masukkan garam dan juga gula.

4. Simpan dalam bekas bertutup dan letak dalam peti ais.

Stok sambal belacan ni wajib ada sebab kurang berselera kalau makan makanan yang tak pedas. Goreng ikan dan rebus bendi buat ulam makan dengan sambal belacan dan nasi panas memang terbaik. Takpun goreng ayam ke, tempe ke. Sesuai makan dengan sambal ni. Senang kerja masak kalau makan sorang-sorang tu. Kadang beli makanan tak rasa pedas, tambah je sambal ni. Barulah berselera makan gitu. Betul tak wahai geng pedas? Hihi


Skin Repair Treatments Explored

Having a beautiful and healthy skin is everyone's dream. There are a lot of things that go into keeping your skin healthy. You have to stay abreast of every aspect of skincare for the best chances of avoiding or quickly reversing skin damage. That includes everything from what you can do yourself at home to the procedures that require professional skincare assistance. So, let's explore some popular skin repair treatments.

Any Steps You Take at Home

At-home skincare products are a huge part of the skincare industry. Any positive steps you take at home are better than doing nothing at all to protect your skin. However, almost all at-home skincare products have one thing in common. That is they are only designed to delay damage, not repair it once it occurs. Some might reverse very minor damage if applied as directed for a very long time, but actual effective, fast home remedies are few and far between.

A Visit to a Laser Skincare Clinic

One of the best places you can go when your skin health starts to decline and you need professional assistance is a skincare clinic specializing in laser treatment. There you can find many types of lasers that treat multiple skin conditions. Some of those are
diode-devices to repair damaged skin
. Other laser devices have different construction and specializations. Therefore, you have to identify which type of treatment you want and require.

When you visit a laser clinic for treatment, expect to spend approximately an hour for an actual procedure. You also need to schedule a consultation before your first appointment. That will allow the clinician to assess your skin and make sure the procedure you choose is right for you.

Why Different Lasers Are Required for Skincare Treatment

Different lasers are necessary for skincare procedures for a variety of reasons. Two of the top reasons are skin type and desired treatment type. For example, lasers designed only to treat deep tissues are called non-ablative. Lasers that perform skin peels are known as ablative. Choosing between the two depends on if you want general revitalization of your skin over the course of several weeks or immediate surface treatment of specific visible abnormalities.

The reason skin type also matters is that human skin has different thicknesses on different parts of the body. Two people can also have variance in skin thicknesses when comparing the same body regions. Also, skin colors vary greatly. Since some lasers look for dark areas to treat, a dark-skinned person is at a disadvantage during those types of treatments. Therefore, a special laser designed to treat dark skin is necessary.

Repairing Your Skin with Other Forms of Light

One thing you also must know before you visit a skincare clinic is all lasers are light therapy devices. However, some light therapy devices are not lasers. LED therapy and intense pulsed light (IPL) are also available. Typically, lasers produce more heat than those other therapies. Therefore, choosing one is better if you have concerns about oily skin, which is easily burned. However, lasers also tend to be the most accurate and produce the fastest results.

Final Things to Note Before Procedure Selection

At-home care and laser treatment are, of course, not your only options. Clinics offer many other alternative treatments as well. Microdermabrasion is one. It removes surface debris without the heat of a laser. You can also opt for treatment with ultrasound or radio frequency therapy. Then there are procedures like chemical peels, which can do what lasers do but using different methods. Always choose a procedure based first on a professional clinician's assessment of your skin. If the clinician says you are a good candidate for more than one treatment, make the final choice based on cost, side effects and other factors, such as personal preferences or projected recovery times.


Teh O Lemon Panas Di Pagi Hari

H
ujan lebat dari tengah malam tadi sampailah ke subuh. Sejuk bukan main lagi! Alhamdulillah sejuk sikit pagi lepas seharian semalam panas teruk. Bila sejuk waktu hujan ni mulalah perut minta makanan dan of course nak minum air panas. Dapat secawan teh o panas a.k.a hot lemon tea memang terasa segar di pagi hari. Kalau tak, rasa macam bercita-cita nak sambung tidur.

Stok lemon ni memang ada sebab rajin buat air detox. Letak je hirisan lemon dalam air kosong. Kalau air kosong semata-mata dia rasa macam malas nak minum. Bila letak lemon tu rajinlah sikit nak minum. Salah satu usaha untuk rajin minum air masak. Jangan pulak diletak gula ye. Tak sihat dah tu. Kalau letak madu takpe.

Teh O kosong tanpa gula letak sehiris lemon pun okay. Masih ada rasa. Tapi kalau tak biasa, letaklah setengah sudu camca gula je. Kalau dah biasa minum kurang manis ni takde hal. Memang kena kurangkan manis-manis tu. Tapi jenis susah nak tinggalkan kopi ni macamana. Aduh, rasa pening kepala kalau tak minum kopi tu.

Khasiat minum teh o lemon panas ni lebih kepada sistem pencernaan dan juga salah satu cara untuk baikkan selsema. Lemon kan salah satu spesis buah yang kaya dengan vitamin C. Selain untuk kecantikan, bagus juga untuk kesihatan. Kan? Terasa segar dan panas badan minum air teh o panas dengan lemon ni.

Nota :

Pagi ni dapat berita Ashraff Sinclair meninggal dunia. Inna lillahi wa inna ilaihi raji'un. Genap seminggu arwah Abam pergi, menyusul lagi satu berita pemergian anak seni. Al fatihah buat mereka yang telah pergi. Semoga arwah di tempatkan di kalangan orang-orang yang beriman. Aaminn...


Adidas Stan Smith Shoes

O
kay, baling belakang bulan Februari punya cerita demi mengisi ruang dalam blog supaya duduk rumah tidak membosankan. Alhamdulillah, boleh dikatakan birthday tahun ni tersangatlah banyak rezeki yang Fiza dapat. Syukur sangat dengan apa yang diberikan. Hujung bulan Februari dapat hadiah birthday walaupun nak masuk March dah. Ada apa dengan lambat kan, janji boleh claim hadiah birthday.

Nak kata lama tu tidaklah. Tapi berhajat jugalah nak ada casual sneakers shoes selepas dah berputus asa dengan heels dan wedges yang ada. Dah tak boleh pergi dah dengan kasut tinggi-tinggi. Faktor usia dan kesihatan mungkin. Kurang selesa sebab kaki akan sakit lepas pakai bila berjalan jauh. Berbeza masa muda remaja dulu, okay je. Ke sebab bertambah berat badan kasut pun tak terdaya dah nak tampung. Heeiii kejamlah kasut!

Oleh sebab itu, lebih suka pakai flat shoes je. Sebenarnya dah ada kasut nike acmi pink/plum tu beli sama dengan husband cuma warna berbeza. Tapi itulah, kurang suka dengan design tu walaupun pink dan sangat bagus untuk kaki. Sesuailah untuk jalan-jalan dalam tempoh yang lama. Nike mungkin tak sesuai dengan jiwa kot sebab first time beli brand ni. Lebih suka kepada adidas 3 calit tu haa. Terberkenan dengan adidas stan smith ni.

Yang latest Superstar Black Pink tu lawa juga tapi macam terlalu tebal pulak tu. So pilih stan smith ni je lah yang simple seiring dengan usia dan pilih warna yang senang nak disesuaikan. Plus, dia punya material kulit tu lebih berkualiti dan selesa untuk kaki. Lembut dan tak menyakitkan kaki. Happy  me! Orang dah offer nak belikan hadiah dan pilih je. Kita pun apa lagi..rezeki jangan ditolak. Alhamdulillah...Semoga terus dilimpahkan dengan rezeki yang berpanjangan. Aaminn..


Bagus Rupanya Produk Good Virtues Co Ni

E
h, macam dah lama tak review produk kan? Boleh anggap macam perkhidmatan review tidak diperlukan dah. Sendu kejap dari produk review. Review produk yang dibeli sendiri je lah ni. Benda bagus kenalah disebarkan, ye tidak? Sejak cuba beberapa rangkaian produk Good Virtues Co ni terus lupa produk lain dah. Padahal sebelum ni iklan Zahirah Macwilson dok promote dulu tu, taknak pulak tergoda dengan iklan tu. Sekarang baru sibuk nak cuba. Sis ketinggalan keretapi kejap nak cuba barang baik ni.

Bulan January lepas, kebetulan shampoo dan conditioner hampir habis. Plan nak tukar shampoo dan conditioner baru je lah sebab rasa macam nak cuba produk Good Virtues Co pulak. Sebelum ni pakai shampoo dan conditioner naturals by Watsons. Fiza beli shampoo, conditioner dan juga serum rambut. Lengkap penjagaan rambut. Kalau pakai shampoo semata-mata memang kurang bagus. Kena pakai lengkap barulah terjaga rambut sihat dan cantik.

Shampoo dan conditioner tu sesuai sangat dengan rambut Fiza. Kesan dia bagus dan bau pun wangi. Tapi yang paling best sekali serum rambut tu. Dalam banyak-banyak serum rambut yang Fiza pernah cuba, Good Virtues Co ni paling best, harga berpatutan tapi kualiti setanding lah brand terkenal tu. Serum wangi dan rambut tak mudah kusut. Serius best pakai! Dah cuba baru tahu. Harga dia masa Fiza beli harga normal RM17.++, kalau nak beli lagi murah kena tunggu promo lah. Watsons kan rajin buat sale.

Then, sebelum perintah berkurung tu sempatlah Fiza tambah stok shampoo gara-gara promo buy 1 free 1 tu untuk selected items. Kebetulan shampoo & conditioner ada buy 1 free 1 tu, memang tak lepaskan peluang lah tambah stok. Tambah lagi satu, beli Glowing & Goodness Brightening Facial Toner. Nak cuba Facial care pulak. Lagipun Fiza memang suka kalau packaging jenis spray sebab mudah nak pakai. Jenis tepek-tepek macam leceh pulak.

Toner ni ramai yang dah cuba dan Fiza baca review daripada mereka pun semua kata bagus. Walaupun kulit lain-lain tapi so far Fiza cuba memang bagus sangat. kulit rasa lebih lembap dan lembut. Jenis spray macam ni taklah rasa lapisan tebal pada kulit. Rasa macam ringan je macam tak pakai produk. Itu yang suka tu. Ada yang pernah cuba?

Okay, lepas ni nak cuba apa pulak ye. Nak cuba facial cleanser, sleeping mask dan juga deodorant. Dah cuba 1 nak cuba yang lain pulak. Misi mengumpulkan produk Good Virtues Co. Memang bagus seperti namanya. Silalah cuba nak tahu best ke tidak.


Bekalan Dari Kampung

B
alik dari kampung selepas kenduri selesai, banyak bekalan yang dibekalkan. Tak pernah lah balik rumah dari kampung dengan tangan kosong. Ada je lah bekalan dari kampung yang kena bawak balik. Kadang tu kalau boleh tak nak bawak balik sebab lebih fikirkan bekalan mak abah kat kampung tu. Tapi bila dipaksa bawak balik, bawak jugalah. Bukan apa, takut membazir kalau bawa sekali banyak. Tinggal pun berdua je. Jenuh jugalah nak menghabiskan stok bekalan tu.

Biasanya kalau terlebih dan tak mampu habiskan tu, awal-awal dah bagi kat jiran. Disebabkan kali ni ada kenduri dan adik-beradik semua balik. Masing-masing dah dapat bekalan masing-masing. Jadi, bahagian tu jadi sikit lah merasa sorang sikit macam tu. Kira cukup cukuplah bekalan untuk masing-masing bawak balik. Yang mana tak makan dan rasa terlebih tu, tolak pada yang nak lebih. Tapi kalau stok cili api dapat lebih pun takpe sebab kat bandar ni susah betul nak dapat cili api kampung. Dah dapat banyak macam ni pun dah syukur sangat.

Buah nanas dapat sebiji. Itupun besar kemain lagi. Siap buat nasi goreng nanas 2 kali dan selebihnya buat air je. Buah jambu batu, sekali hadap je habis terus. Kalau dapat asam tabur tu lagi sedap makan. Lama betul tak makan jambu batu ni. Pisang tanduk nangka pun bawak 3 biji je. Tunggu masak sikit baru goreng. Biasanya sehari satu je goreng, itupun dah cukuplah makan berdua untuk minum petang.

Semua bekalan ni dimanfaatkan sepenuhnya dalam tempoh Perintah Kawalan Pergerakan ni. Syukur bawak juga bekalan dari kampung ni. Ada juga bekalan makanan kat rumah ni. Ye lah, nak keluar rumah kejap pun takut dan risau. Tapi kalau dah habis makan tetap kena keluar beli juga. Bertabahlah semua. Jaga pemakanan, kesihatan dan kebersihan dirumah. Semoga semuanya terjaga.


Bila Tempoh Perintah Kawalan Pergerakan (PKP) Dilanjutkan Sehingga 14 April 2020

B
ila dengar perutusan daripada Perdana Menteri hari ni, rasa macam tak tahu nak kata apa dah. Speechless. Bila PM sendiri dah umumkan extend tempoh PKP sehingga 14 April 2020, kita dah boleh agak dah virus Covid-19 yang melanda Malaysia masih belum dapat dikawal lagi walaupun dah seminggu tempoh PKP berlalu. Setiap hari kes bertambah dan setiap hari juga ada kematian.

Kita yang kena duduk ni duduk diam-diam je lah kat rumah dan bersyukur dapat duduk di rumah buat apa yang kita nak, makan dan berehat. Sedangkan mereka yang kena bertugas terutamanya frontliners di Hospital tu kena kerja dalam tempoh yang lama. Dengan tak cukup rehat, tidur, makan dan paling sedih mereka tak dapat jumpa dan spend time dengan keluarga. Bersyukurlah dapat duduk rumah.

Pandanglah dari sudut positif. Boleh buat bermacam-macam kerja di rumah. Selagi kita duduk rumah ni boleh bantu Malaysia. Why not kita duduk rumah diam-diam. Dalam masa yang sama, sedih juga mengenangkan nasib ekonomi sendiri terutamanya yang berniaga/bekerja sendiri. Runsing memikirkan tentang perbelanjaan akan datang.

Masa inilah kita kena jadi lebih bijak mengawal, mengatur segala apa yang dibelanjakan. Bermacam-macam perasaan sebenarnya. Apa yang baiknya sebab dapat berkumpul dengan orang tersayang, dengan keluarga mengeratkan lagi bonding tu. Dalam masa yang sama juga teringin juga keluar ambil angin luar, rasa otak dah tepu duduk dalam rumah dalam tempoh yang lama.

Apapun jangan stress, risau pun kena berpada-pada juga. Takut terlampau risau lain pula jadinya nanti. Banyak cara boleh happykan diri kat rumah. Memasak, bersenam, bercucuk tanam, menyanyi, menjahit, kemas rumah dan macam-macam lagilah. Janji tak keluar berfoya-foya kat luar. Banyak cara untuk hiburkan diri. #StayAtHome #KitaJagaKita

Jangan lupa juga doa supaya kita sentiasa dilindungi Allah SWT, kuatkan semangat kita dan semoga Malaysia bebas Covid-19. Kuatkan juga para frontliners yang berusaha keras merawat pesakit covid-19. Berat mata memandang, berat lagi bahu memikul. Jalankan tugas kita sebagai individu dan rakyat Malaysia yang bertanggungjawab. Semoga virus covid-19 terhapus segera. Aaminnn...


Buah Mulberry Berbuah Lebat

B
alik kampung mesti akan tengok-tengok pokok mulberry yang satu ni. Buahnya tak pasti lah ikut musim ke tidak. Pokok mulberry kat belakang rumah. Kalau tak ke belakang rumah memang tak tahu lah kewujudan pokok mulberry. Pokok dia besar dah  macam pokok  rambutan yang rendang. Bila dari jauh nampak buah-buah banyak, terus pergi ambil bekas nak petik buah mulberry yang dah masak.

Bergumpal-gumpal segugus buah mulberry. Seronok betul tengok buah mulberry lebat macam ni. Geram je nak petik semua yang ada. Rasa nak petik terus makan je. Semut pun banyak berkumpul pada buah-buah ni. Kalau makan terus ni confirm makan sekali dengan semut kalau tak perasan.

Buah mulberry ni Fiza je yang dok kerjakan. Yang lain tak hairan pun. Ini je yang dapat Fiza petik sebab banyak yang tinggi-tinggi. Kita ni rendah memang tak sampailah nak memetiknya. Cukuplah untuk makan sorang. Paling suka makan yang hitam tu sebab manis.

Pokok mulberry ni kalau tanam kat tanah (bukan dalam pasu) memang hidup elok dan berbuah lebat. Kalau tanam dalam pasu, segan nak hidup apatah lagi berbuah. Jenuh dah Fiza ambil benih keratan batang nak tanam kat dalam pasu kat rumah, tapi kejap je hidupnya. Aduhaiii, giveup! Makan hasil mulberry kat kampung je lah jawabnya. Nak balik sekarang tak boleh dah. Tunggulah lepas habis tempoh berkurung baru balik kampung lagi. Itupun kalau masih ada lagi buahnya.


Cara Mohon Bantuan Prihatin Nasional (BPN)

S
eperti semua orang tahu dan semua orang faham, Perdana Menteri dah umumkan tentang
pakej rangsangan Ekonomi Prihatin
 untuk seluruh rakyat Malaysia. Ye, untuk semua rakyat Malaysia yang rasa-rasa dia dalam kategori yang layak. Maka, bolehlah mohon Bantuan Prihatin Nasional (BPN). Jangan gaduh-gaduh. Sebelum nak mohon, check dulu siap-siap syarat dan kelayakan untuk mohon tu.

Okay baik, sesudah itu bolehlah layari web rasmi LHDM iaitu https://bsh.hasil.gov.my untuk membuat permohonan. Sekiranya kau orang macam mak kiah yang dapat bsh tak perlu mohon sebab duit akan terus dimasukkan ke dalam akaun bank. Begitu juga kalau suami mak kiah berdaftar dengan LHDN yang membayar cukai, juga tak perlu mohon dan akan dimasukkan terus ke dalam akaun bank.

Bila masa akan dibayar tu, seperti yang telah diwar-warkan akan diberikan pada hujung bulan April dan selebihnya pada bulan Mei. Sabar ye semua. Jangan rebut-rebut pergi office, kalau dah semua serbu LHDN serbu BSN, serupa tak payah susah payah PKP ni. Apa-apa roger office je okay kalau tak sabar nak tanya. Jangan keluar rumah, buat secara online je bermula 1 April 2020 nanti.


Dalgona Coffee Viral

H
eiiii,
dalgona coffee viral
ni asyik lalu lalang kat wall je. Pantang viral, mesti kena terjebak. Dah buat baru puas hati dapat rasa. Betul tak? Untuk kau orang yang penggemar kopi tu memang kena cuba buat.
Tak ada bahan, kena tunggu perintah berkurung tu tamat ye. Jangan semata-mata keluar nak beli bahan kopi viral pulak ye. Nanti tak pasa kau orang kena kecam. Puncanya sebab dalgona coffee ni ha.

Dalgona (달고나), also known as Ppopgi (뽑기), is a very popular street snack made from sugar and baking soda. The name “Dalgona” originates from the way people eat this snack.

Kebetulan husband nak beli barang dapur. Bawang, beras, ikan bilis, tepung gandum pun nak habis. Nak tak nak kena keluar juga. Kalau tak ada barang asas ni memang pening lah nak fikir masak apa kan.
Nak beli roti dan telur memang tak ada stok dah. Masing-masing dah borong sakan awal-awal dah. Kita ni baru keluar nak beli barang dah habis dah. Takpe lah, beli mana yang ada je.
Sekali beli nescafe dan susu alang-alang dah keluar beli barang tu. Brown sugar dan kopi 3 in 1 memang dah ada stok kat rumah.

Siapa yang tak kecur kalau tengok kopi ais camni kan. Bahan-bahan pun sikit dan mudah nak membuatnya pun. Bolehlah buat bila ada banyak masa macam ni.

cara buat dalgona coffee

Bahan-bahan

* 2 sudu brown sugar

* 1 sudu nescafe

* 1 sudu 3 in 1 white coffee old town hazelnut

* 2 sudu air panas
3/4 cawan susu segar
Ais

Cara-cara

Campurkan semua bahan bertanda * Kemudian kacau sampai likat dan pekat guna mixer. Kalau nak guna whisk pun boleh tapi ambil masa lah nak sampai tahap likat tu. Dah likat pekat tu tuang terus dalam gelas susu dengan ais tu.

Kacau rata dan minum. Nyummylicious! Derhaka sikit kat resepi asal. Ikut resepi asal guna 2 sudu nescafe. Tapi tak boleh lah nak minum nescafe sampai 2 sudu. Even satu sudu pun boleh buat pening.
So, Fiza gantikan satu sudu lagi dengan kopi 3 in 1 je. Pun sedap. Tak boleh minum kopi? Gantikan je dengan milo atau coklat.

Pada Fiza, kesedapan dalgona coffee ni macam kopi dalam tin tu. Sedap! Ada yang cakap macam ala-ala starbucks gitu.
Tak tahu lah ala-ala ke tidak sebab tak ber starbucks macam golongan bangsawan. Janji rasa dia sedap dan boleh minum. Terima kasih untuk yang kongsi resepi dalgano coffee sedap ni.


Deko-Deko Indoor Plants

K
emana pergi entah masa untuk update blog. blogwalking semua tu. Sibuk dengan kerja design, tempahan sampul duit raya dan juga photoshoot produk. Ada masa pun guna untuk rehat je lah. Takpelah, masa ni je sibuk. Tak lama lagi dah stop tempahan sampul duit raya dan boleh rehat sikit dan ada masa untuk blog.

Cuaca sejak semalam macam mendung dan hujan. Alhamdulillah petang ni hujan lagi. Sejuk sikit lah. Kalau tidak, panas bukan main lagi. Rasa nak On air cond 24jam je. Tapi dek fikirkan nak jimat tu. Lansung batalkan je niat tu. Tak tahu nak menaip apa harini sebenarnya. Menaip dan cerita santai-santai je lah. Kebetulan ada masa sikit harini, deko-deko indoor plants mana yang belum dipindahkan dalam pasu tu.

Disebabkan mendung. Lighting tak on point, gambar pun tak sharp lah kejadiaanya. Tapi masih okay lagi kan nampak pepokok yang ada.
Pokok yang dah berakar
 dalam balang kaca tu selamat dah dipasukan. Beli pasu comel kat IKEA. NYPON (PVC) tu RM6.90 dan SOCKER (metal) RM1.90 mungkin masa tu tengah offer kot. Kalau tak silap harga asal dia RM3.90.
Pasu putih ceramic
 tu memang dah beli awal haritu kat KAISON RM4.90. Cuma pindahkan letak kat shelf je.

Mostly pokok ambil kat rumah mak je kat kampung. Deko-deko bajet je semua ni. Janji ada pokok kehijauan dalam rumah. Selain untuk perhiasan, ada juga kegunaannya tanam pokok dalam rumah. Bukan hiasan semata-mata, boleh jadi terapi juga. Satu ketenangan juga tengok tumbuh-tumbuhan ni.


Kek Butter Marble Dan Kuih Bahulu Gulung

M
asih lagi cerita throwback sambungan bekalan dari kampung. Selain buah-buahan tu, dapat juga bawa bekalan kuih muih yang tak habis masa kenduri  hari tu. Tak banyak yang tinggal pun, bawa mana yang mana tinggal sebab nanti tinggal kat kampung pun takde orang nak makan dah. Adalah rezeki bawa beberapa potong kek butter marble biasa dan kek butter marble pelangi. Lawa haihh kek butter pelangi tu. Dapat 2 potong merasa kira okaylah tu. Tak pasti siapa yang bawa masa kenduri. Kalau tidak, boleh juga promote bisnes orang kan.

Orang kata nak buat kek butter marble ni mudah je. Orang yang kata. Bagi Fiza, susah sikitlah sebab dah biasa failed bab membakar kek ni. Jarang tak gagal kalau membuat kek kecuali kek pisang. Eh, kek pisang menjadi pulak? Entahlah, tak tahu tang mana yang failed. Kek lain kadang jadi kadang tidak. Suka makan kek butter marble ni. Kalau teringin beli je kat Giant RM5 tu je. Cukup buat lepas teringin tekak.

Lagi satu, dapat juga bawa kuih bahulu gulung. Bahulu yang jarang sangat jumpa. Macam swiss roll tapi texture dan adunan dia of course rasa bahulu versi lembut dan ada inti. Strawberry jem agaknya lah. Sedap! Kalaulah pandai buat, boleh makan selalu bila tekak teringin makan kan. Kagum lah dengan mereka yang pandai buat kek dan buat kuih muih ni. Apapun nak pandai boleh je, kena rajin kena practise selalu. Practise kan make perfect gitu.

Kek butter marble dan kuih bahulu gulung tu buat menu raya nanti mesti lauk punya kan. Bolehlah tambah kuih muih kau orang di hari raya nanti. Nak share resepi tak pandai buat. Google je sudah lah ye. Takpun beli je lagi senang.


Kek Pisang Tanduk Nangka, Guna Sebiji Pisang je!

P
ertama sekali, jangan kau orang ingat kek pisang ni dibeli di Secret Recipe ye disebabkan oleh cake board Secret Recipe tu. Kek pisang buat sendiri tumpang cake board SR je.
Pisang tinggal sebiji tak tahu nak buat apa, 2 biji dah digoreng sehari satu. So yang last sebiji ni nak buat kek pisang je. Jadilah guna sebiji sebab pisang tanduk nangka ni sebab saiz dia lebih kurang pisang tanduk cuma kecik sikit sebab dah dikahwinkan dengan pisang nangka.
Gitu cerita dia kenapa guna sebiji pisang je.

Buat kek pisang ni kira berbakat sikitlah. Kek lain kadang jadi kadang tidak. Tapi kek pisang confirm jadi. InshaAllah. Kek paling mudah lah pada saya. Cewahhh..mudah lah sangat kan. Boleh tengok
resepi kek pisang gebu
 yang saya dah pernah share sebelum ni. Bekas aluminium foil takde, guna loyang springfoam senang nak keluarkan kek nanti.

Ni dia kek pisang saya, tekstur dia macam padat sikit dan kurang nampak serat pisang tu sebab guna pisang tanduk nangka tu. Tapi takpe, tetap menjadi dan ada rasa pisang tu. Bolehlah tu buat minum petang untuk 2-3 hari akan datang. Ke belum sempat esoknya dah habis dah.

Kalau nak sedap lagi tambah coklat cip dan coklat masakan. Failed pulak nak buat coklat leleh disebabkan adunan cair. Takpe, janji nampak sedap sudahlah.
Kek pisang dah lulus, lepas ni nak cuba buat kek marble pulak. Niat tu dah ada, nak cuba tu belum tahu lagi. Tengok bahan macam tak berapa nak ada. Simpan dulu lah niat tu.

Lega bila dah gunakan habis stok pisang yang ada daripada membazir menanti busuk. Pisang ni cepat betul masak. Daripada membazir tu, baik buat kelainan sikit supaya tak jemu. Sama juga macam roti, dah jemu makan roti kosong boleh buat puding roti. Nah, begitu caranya.


Kenduri Doa Selamat

M
ari kita baling belakang lagi (throwback) lagi cerita-cerita yang lepas. Alhamdulillah seperti yang dirancang, kenduri doa selamat berjalan dengan lancarnya pada 14 March lepas sebelum perintah berkurung berlansung. Kena tulis date ni, risau nanti orang salah faham tak pasal kena kecam. Walaupun Fiza sampai lepas kenduri berakhir disebabkan husband balik kerja lewat tapi syukur kenduri selamat dijalankan. Kenduri doa selamat untuk kesihatan abah, abang akan mula bekerja di Sudan bulan depan dan anak buah selamat nikah (sebelum ni dah update).

Kenduri doa selamat masih lagi kampung style makan berhidang dan lauk-lauk kampung je. Lauk ayam goreng, udang campur rebung masak lemak cili api, ikan baung campur umbut rotan masak lemak cili api, daging kijang masak goreng berlada, sayur maman goreng, ulam petai dan jering, sambal belacan, kuih muih dan buah-buahan.

Bila dah berkumpul ramai-ramai ni, lauk pun meriah sampai tak tahu nak telan mana satu ni. Baru makan sikit perut dah penuh. Kadang tu makan ramai-ramai ni rasa cepat kenyang. Berbual tu buat rasa lebih kenyang. Hebat betul! Belum sempat nak rehat, nak tak nak kena ada juga acara potong kek birthday beramai-ramai dari bulan Januari sampailah March. Okay, birthday sambut sepanjang tahun ni nampaknya.

Sambutan ala kadar je ni. Janji ada kek. Masing-masing pun dah kekenyangan. 1 biji kek birthday abah dah selamat potong untuk tetamu yang datang. 2 biji kek lagi untuk keluarga. Birthday mak, abah, adik beradik, anak-anak buah dan menantu buah. Eh, ada eh menantu buah..apa nak panggil entah. Tak boleh nak berifkir pulak. Musim Covid-19 otak pun susah nak berfikir disebabkan risau lebih.

Disebabkan Fiza sampai lewat, so kerja mengemas adalah tugas Fiza. Ye lah, tak menolong persiapan, kena tolong pengemasan lah kan. Kenalah cuci pinggan mangguk periuk kuali segala. Tapi anak-anak buah rajin, Fiza cuci yang last-last je lah. Bagus ada anak buah ramai yang rajin-rajin ni. Syukur dah selesai kenduri dapat tunaikan hasrat abah. Harap abah kembali cergas sihat hendaknya. Aaminnn...


March, Permulaan Baru

L
ama tak update blog kan. Nak karang ayat pun sedikit janggal. Kemain dia punya janggal sampai ayat pun dah lain sikit. Sibuk dengan kerja yang lebih penting. Jadi, kena abaikan blog sekejap. Pejam celik pejam celik dah masuk bulan March meninggalkan bulan February yang penuh dengan bermacam-macam cerita. Penat nak hadam satu persatu segala cerita yang ada.

Bulan March, permulaan episod baru rakyat Malaysia dengan kerajaan yang baru di bawah pimpinan baru Perdana Menteri ke-8. Bab politik ni kalau tak pakar, tak boleh nak sembang sembarangan. Jadi, kita diam je lah melainkan kalau kena mengundi tu kenalah jalankan tanggungjawab masing-masing. Bulan March harapnya lebih reda daripada bulan February.

It is not your job to be

everything to everyone.

You can only give your best.

Don't worry,

it's the effort that counts.

Happy enjoying March! Cuti sekolah bakal datang minggu depan. Mesti dah ada plan cuti-cuti Malaysia. Get ready makan nasi kenduri juga.


Menanti Bayam Brazil Membesar

S
elamat pagi! Hari ke lapan Perintah Kawalan Pergerakan. Cuaca kejap panas kejap mendung. Tapi hati masih mendung memikirkan bilalah virus covid-19 akan berakhir. Sama-sama kita berdoa supaya Malaysia dan seluruh dunia bebas Covid-19. Aaminn..Duduk rumah takde buat apa tu bolehlah bercucuk tanam isi masa yang ada.

Takde lah bosan bila tak ada aktiviti nak buat. Paling mudah, kau orang boleh tanam bayam brazil sebab bayam brazil ni spesis sayur yang mudah tanam dan mudah hidup. Bolehlah nanti buat ulam ke goreng sebab sekarang nak dapat stok sayur pun susah. Telur, roti lagilah dah macam kepupusan.

bayam brazil letak kat tingkap dapur, senang nak petik bila dah besar

Alhamdulillah bayam brazil yang Fiza tanam kali kedua ni semakin merimbun. Cuma daunnya lambat pulak besarnya. Sabar je lah menanti bayam brazil membesar. Tak sabar nak petik lagi. Rasanya kena tanam dalam pasu besar lagi kalau nak dia membesar dengan cepat. Kalau guna pasu kecil ni pertumbuhan pokok pun terhad. Tapi buat masa sekarang ni tak boleh keluar nak beli pasu semata-mata. Kedai pun tutup kan.

Nak makan sayur cepat, boleh cuba
cara mudah tanam taugeh dirumah
 sebab hari ke-4 atau ke 5 dah boleh makan dah taugeh tu. Malas tanam sayur, tanam bunga pun boleh jadikan hobi. Rumah pun lawa ada hiasan bunga. Alang-alang duduk di rumah tu apakata kemas-kemas rumah pun seronok juga. Confirm tak bosan! Pandai-pandailah isi masa dan manfaatkan masa yang ada okay. Jangan stress dan be happy!


Nasi Goreng Nanas Pedas Manis

H
ari ke-11 PKP, cepat masa berlalu sampai lupa harini hari sabtu dah. Harap cepat juga virus Covid-19 ni berlalu pergi jauh-jauh. Dalam tempoh PKP ni memang laku resepi-resepi encik google. Lagi-lagi resepi viral tu. Laju je orang mencari nak cuba dan up resepi masing-masing. Meriah timeline upload menu masing-masing macam bulan puasa. Baguslah macam tu berkongsi idea nak masak apa. Takde lah buntu otak nak fikir masak apa. Fikir positif okay di saat-saat macam ni kita perlu happy.

Masa awal-awal PKP haritu agak kecelaruan otak juga fikir nak masak menu apa pagi, tengahari, petang dan malam. Tu diaaa sampai 4 kali menu setiap hari. Eh, tu kalau terlebih rajin dan jarang berlaku. Paling sikit 2 kali hidangan tengahari dan malam. Itu biasalah lah kan. Kalau husband kerja masak pagi bawa bekal sekali dengan tengahari. Menu petang jarang-jarang dan makan malam menu lain. Lebih kurang sama je sebenarnya. Tapi masa PKP ni termasuk sekali supper tiba-tiba dah 5 kali makan. Itu bila tidur lambat lah.

Bila tidur lambat, potensi perut lapar tu lebih tinggi. Silalah jangan tidur lambat ye. Lapar tiba-tiba tengah malam haritu sebab kononnya nak dinner makan
welcome-welcome
 cekodok je tapi sekejap je kenyangnya. Tidur pulak lambat. Jenis tekak melayu ni wajib makan nasi. Terpaksalah masak nasi dan kebetulan juga ada stok nanas sikit dari kampung tu terus dapat idea nak masak nasi goreng nanas. Kenapa pedas manis sebab letak cili api kampung dan manis tu rasa nanas tu manis.

Resepi nasi goreng nanas pedas manis lebih kurang masak nasi goreng biasa je cuma tambah nanas je lah. Tapi Fiza tambah udang kering sikit nak cuba sedap ke tidak. Pada Fiza sedap lah, ke sebab masa tu tengah lapar tak tahu lah kan. Tekak masing-masing. Duduk rumah ni kena masak guna apa yang kita ada bukan tengok apa yang orang lain ada. Janji perut kenyang sudah. Rasa sedap ke tidak belakang cerita.


Pakej Rangsangan Ekonomi Prihatin Rakyat, Semua Dapat Manfaat

D
alam tak sedar tak masuk hari ke sepuluh perintah kawalan pergerakan di Malaysia. Ye, rakyat Malaysia pasti boleh bak kata Malaysia boleh. Harini ada sedikit berita gembira buat seluruh rakyat Malaysia. Dalam kita sedih memikirkan tentang kesihatan dan ekonomi, mendengar Perdana Menteri umumkan Pakej Rangsangan Ekonomi Prihatin Rakyat bernilai ni sangat cukup memberi manfaat kepada rakyat. Trending #makcikkiah hari ni ye.

credit : google

Bersyukurlah dengan keperihatinan Perdana Menteri dan kerajaan untuk membantu rakyat yang terkesan dengan Covid-19 ni. Sekurang-kurangnya dapat menampung perbelanjaan dan simpanan untuk hari hari mendatang. Iyelah, duduk rumah dan fikir tentang perbelanjaan demi kelansungan hidup boleh buat stress juga. Dengan adanya berita ni, boleh beri kegembiraan sikit. Alhamdulillah.

Bukan mudah ye menjadi seorang Perdana Menteri baru di saat krisis sebegini. Sebagai rakyat, kenalah kita bantu PM kita untuk negara kita sendiri. Kerja mudah, patuh perintah duduk rumah diam-diam je. Kita untung boleh rehat di rumah, mereka orang atasan, medical frontliners, polis, askar semua kena kerah tenaga tak kira masa. Berat bahu memikul tu.

Antara peruntukkan yang diumumkan :

Muhyiddin berkata, tambahan RM1 bilion akan diperuntukkan kepada Kementerian Kesihatan, selain RM500 juta yang diumumkan sebelum ini, dengan bantuan akan diperolehi daripada hospital swasta.

Beliau berkata, elaun khas untuk doktor, jururawat dan petugas kesihatan dinaikkan daripada RM400 kepada RM600 sebulan mulai 1 Apr ini sehingga Covid-19 berakhir.

Katanya, elaun khas RM200 kepada anggota polis, tentera, kastam, imigresen, Jabatan Pertahanan Awam dan Rela yang terbabit dalam melaksanakan perintah kawalan pergerakan (PKP) mulai April hingga krisis ini berakhir yang membabitkan 169,000 kakitangan tambahan.

Peruntukan-peruntukan lain :

Bayaran “one-off” bagi golongan M40, petani, nelayan, peniaga kecil, peneroka Felda dan pekerja swasta berjumlah RM10 bilion.

RM1,600 untuk 4 juta isi rumah berpendapatan bulanan RM4,000 dan ke bawah dengan RM1,000 dibayar pada April dan RM600 pada Mei.

RM1,000 untuk 1.1 juta isi rumah berpendapatan bulanan RM4,000 hingga RM8,000, dengan RM500 dibayar bulan depan dan bakinya pada Mei.

RM800 untuk 3 juta orang bujang berumur 21 tahun dan ke atas yang berpendapatan RM2,000 dan ke bawah, dengan RM500 dibayar bulan depan dan RM300 pada Mei.

RM500 bagi 400,000 orang bujang berumur 21 tahun ke atas yang berpendapatan RM2,000 hingga RM4,000, dengan RM250 dibayar bulan depan dan baki pada Mei.

Bayaran “one-off” RM200 untuk pelajar institusi pengajian tinggi pada Mei.

Syarikat telekomunikasi menawarkan internet percuma berjumlah RM600 juta kepada semua pelanggan mulai 1 Apr sehingga PKP tamat. Tambahan RM400 juta untuk menambah baik liputan dan kekuatan rangkaian.

RM25 juta untuk makanan dan tempat perlindungan bagi warga emas, orang kelainan upaya dan Orang Asli, dengan kerjasama bersama NGO.

Moratorium selama 6 bulan untuk bayaran balik pinjaman PTPTN dan PTPK.

Pengecualian sewa selama 6 bulan bagi penduduk PPR.

Pesakit di bawah skim MySalam boleh menuntut RM50 sehari selama 14 hari. Ini juga diberikan kepada mereka yang dikuarantinkan kerana Covid-19.

Golongan B40 di bandar dikecualikan membayar sewa selama 6 bulan. Jumlah keseluruhan RM3 juta akan ditanggung kerajaan.

Pengecualian sewa bagi premis milik kerajaan seperti kantin sekolah, taska, kafetaria dan kedai serbaneka selama 6 bulan mulai April.

RM600 sebulan selama 3 bulan bagi pekerja berpendapatan di bawah RM4,000.

Majikan tidak dibenarkan memotong gaji pekerja yang berpendapatan tidak lebih RM4,000 sebulan. Ini akan memanfaatkan 3.3 juta pekerja melalui peruntukan sebanyak RM5.9 bilion.

Bayaran “one-off” RM500 kepada 120,000 pemandu e-hailing yang berjumlah RM60 juta.

RM110 juta untuk membayar gaji lebih 80,000 pekerja kontrak dalam perkhidmatan pembersihan dan katering di sekolah, universiti dan institut latihan awam serta agensi kerajaan lain. Kerajaan bersetuju melanjutkan kontrak mereka sebulan lagi sebagai ganti kepada PKP.

Dana khas RM8 juta diwujudkan untuk industri insurans dan takaful bagi menanggung kos ujian saringan kesihatan oleh pemegang polisi dan takaful perubatan di hospital swasta serta makmal berharga RM300 setiap seorang.

Putrajaya dan Tenaga Nasional Bhd akan memperuntukkan tambahan RM530 juta bagi diskaun bil elektrik. Penggunaan di bawah 200 kilowatt layak mendapat diskaun 50%, 25% bagi penggunaan 201 hingga 300 kilowatt dan 15% untuk penggunaan 301 hingga 600 kilowatt. 2% potongan bagi isi rumah diteruskan.

RM1 bilion diperuntukkan kepada Dana Jaminan Makanan.

KWSP akan menyediakan khidmat rundingan bagi majikan mulai 15 Apr. Ini termasuk pilihan untuk penangguhan, penstrukturan semula atau penjadualan semula caruman majikan. Ini akan menjimatkan aliran tunai RM10 bilion bagi majikan dan memanfaatkan 480,000 PKS serta syarikat, dan mengekalkan lebih 8 juta pekerjaan.

Mengecualikan bayaran levi Tabung Pembangunan Sumber Manusia bagi semua sektor selama 6 bulan mulai April membabitkan penjimatan RM440 juta bagi majikan.

Jumlah pembiayaan di bawah Skim Kredit Mikro dinaikkan daripada maksimum RM50,000 kepada RM75,000 bagi setiap usahawan.

Bayaran “one-off” RM500 bagi 1.5 juta penjawat awam dan 850,000 pesara kerajaan pada April.

Penangguhan cukai bagi sektor pelancongan selama 6 bulan.

Lanjutan moratorium untuk Tekun, Mara dan agensi berkaitan kerajaan lain yang memberikan pinjaman kepada PKS.

Kerajaan memperkenalkan program pembiayaan sosial baru untuk membantu perniagaan B40 dan mereka yang kehilangan punca pendapatan memalui institusi perbankan Islam dan Majlis Islam negeri. Individu layak akan diberikan latihan.

Sektor korporat menerima inisiatif baru di bawah skim jaminan bernilai RM50 bilion bagi sektor terjejas akibat Covid-19.

Pinjaman minimum RM20 juta bagi sektor perniagaan disediakan mulai 1 Mei hingga 31 Dis atau sehingga dana itu kehabisan.

RM2 bilion bagi projek berskala kecil seperti menyelenggara sekolah lama di Sabah dan Sarawak, projek Felda dan bantuan bagi golongan miskin.

Projek ECRL dan MRT2 diteruskan.

Putrajaya dan Bank Negara Malaysia menyediakan RM4.5 bilion untuk membantu PKS, khasnya usahawan mikro. Ini termasuk tambahan RM3 billion dimasukkan ke tabung bantuan kemudahan khas PKS dengan kadar faedah dikurangkan daripada 3.75% kepada 3.5%.

Kemudahan semua sektor ekonomi ditambah RM1 bilion dan RM500 juta dimasukkan ke skim kredit mikro yang dikendalikan Bank Simpanan Nasional dengan kadar faedah 2% tanpa cagaran dan terbuka kepada usahawan mikro dalam semua sektor.

PKS yang beroperasi kurang 4 tahun boleh mendapatkan pembiayaan sehingga RM300,000 melalui skim BizMula-i dan BizWanita-i di bawah Syarikat Jaminan Kredit Malaysia Berhad.

Syarikat Jaminan Pembiayaan Perniagaan menyediakan jaminan bernilai RM5 bilion dan meningkatkan kadar jaminan daripada 70% kepada 80% bagi PKS berdepan masalah mendapatkan pinjaman.

PKS boleh menangguh bayaran ansuran cukai pendapatan selama 3 bulan mulai April.

Semua kementerian diarah mengkaji belanjawan untuk mengurangkan kos.

Credit : www.freemalaysiatoday.com

Bila PM umumkan bantuan macamni seperti macam tempoh PKP ni akan dilanjutkan lagi. Harap-harap tak lah. Tolong lah duduk diam-diam di rumah supaya dapat putuskan rantaian tu sebelum tamat PKP. Jadi, boleh jalankan kehidupan normal 15 hb nanti. Boleh keluar, jumpa family, boleh berterawih di masjib, boleh balik kampung beraya. Kalau nak, patuhi arahan ye.

Dengan pemberian bantuan ini juga semestinya ekonomi Malaysia akan mengambil masa yang lama untuk pulih kembali. Kita juga perlu beringat untuk berjimat cermat.


Pelbagaikan Menu Nasi Dengan Beras Yang Ada

S
elama tempoh PKP (Perintah Kawalan Pergerakan) ni mak mak mesti dah tepu otak nak masak apa setiap hari kan? Nak senang kerja, masak je nasi lebih lepas tu stand by buat pelbagai menu nasi goreng. Nak lagi jimat, masak sarapan sekali dengan makan tengahari. Dah boleh jimat masa masak lauk, jimat tenaga dan jimat bahan-bahan juga. Petang boleh buat cucur nasi rangup dan malam menu nasi goreng lain pulak. Biasa malam makan sikit je kan.

Masak nasi goreng simple yang tak guna banyak bahan boleh menjimatkan macam
Nasi goreng kampung, nasi goreng cili padi, nasi goreng cina, nasi goreng cili kering, nasi goreng belacan
 dan sewaktu dengannya. Kiranya bahan-bahan yang nak digunakan tu sedia ada sebab guna bahan asas je tu. Ataupun boleh je masak nasi goreng ikut suka nak letak apa.

Tapi kalau kau orang sejenis rajin, pelabagaikan lah nasi tu buat
nasi tomato
 ke,
nasi minyak
 ke,
nasi hujan panas
 ke, dan lain-lain lagi dengan syarat bahan-bahannya tersedia ada kat rumah. Ye lah, musim terhad nak keluar ni kita masak mana yang ada je. Mana tahu kot dah takde idea lagi nak masak apa. Lagipun masa yang ada bolehlah nak masak masakan macam ni kan.

Jangan pening-pening cari roti yang terlajak laris tu. Ada tepung dan bahan-bahan lain dah boleh buat roti sendiri. Pendek kata, ada bahan-bahan asas tu macam-macam boleh dibuat. Janji kreatif nak gunapakai. Masa ni lah nak tunjuk skill memasak. Tak gitu? By the way, kalau jemu menu nasi je pelbagaikan pulak bihun dan mee pulak.


Perintah Kawalan Pergerakan Covid-19, Duduk Rumah Diam-Diam

S
emalam dah bermula perintah kawalan pergerakan sehingga 31 March 2020. Tapi masih ada yang tak faham atau memang pentingkan diri bajet diri kebal agaknya. Sampaikan Perdana Menteri buat pengumuman kali kedua nak bagi semua faham apa itu perintah kawalan pergerakan. Duduk rumah diam-diam, benda mudah faham dan mudah buat.

Kalau ada keperluan tu lain ceritalah kan. Masing-masing ada masalah dan kita kena bijak lah macamana nak uruskan urusan kerja di rumah dan bekerja dari rumah ni. Dalam keadaan sekarang ni nak keluar rumah pun takut. Even barang dapur kehabisan stok pun masih belum gigih nak keluar rumah. Makan apa yang ada je dulu. Dah betul betul habis baru keluar beli barang.

Sejak perintah kawalan pergerakan ni dibuat rasa sunyi sepi je, sangat berbeza seperti hari-hari biasa. Jalan depan rumah pun tak sibuk dengan kenderaan lalu lalang. Macamana duduk dirumah? okay je kan sebenarnya. Ada hikmahnya satu family duduk di rumah. Family bonding dan banyak aktiviti bersama boleh dibuat.

Masa ni lah nak spend masa dengan family, boleh kemas rumah sama-sama. Tak lama lagi nak raya kan. Boleh buat kuih raya, boleh sembahyang jemaah sama-sama dan banyak lagi aktiviti bersama. Tak perlu nak pulun keluar pergi kerja sesak dengan jammed. Bila kerajaan dah bagi peluang bekerja di rumah ni, gunakan sebaiknya. Sebab bila kita duduk diam-diam kat rumah kita boleh putuskan rantaian covid tu.

Perintah Kawalan Pergerakan ni bukan masa cuti untuk kita cuti-cuti Malaysia atau keluar rumah sesukati hati. Kena faham tu. Masih ada yang degil lagi tu keluar rumah tanpa rasa bersalah. Ish ish, tak tahu nak habaq lagu mana kat depa dah. 2 Minggu je pun, jangan sampai kena extend lagi masa kuanratin tu. Duk diam-diam dalam rumah okay.

Dalam masa ni, ada masa lebih boleh lah kembali aktif berblog. Rindu nak blogwalking kat blog awak awak semua. Kita buat comeback. Lama dah tak hadap blog ni. Rinduuu...


Pokok Angin Spanish Moss Tumbuhan Hiasan Yang Unik Dan Mudah Dijaga

P
okok angin atau lebih dikenali dengan Spanish Moss ni Fiza perasan dah ada lama kat kampung Mak buat hiasan luar rumah. Tapi masa tu macam tak rasa pokok ni menarik pun untuk dibuat hiasan. Lepas dah terjebak dengan aktiviti bercucuk tanam ni, barulah rasa spanish moss ni macam unik dan sangat menarik untuk indoor plant. Balik kampung haritu, sempat lah cantas sikit spanish moss mak. Jimat duit dah!

Musim panas ni pokok-pokok kat luar tu lambat pertumbuhan dia. Ada pulak tak tahan panas tu cepat mati. Buat masa sekarang lebih fokus indoor plant je lah. Senang nak pantau hari-hari tak payah keluar rumah siram pokok. Pilih pokok yang kurang perlukan cahaya dan mudah nak dijaga. Salah satunya adalah Spanish Moss ni.

Spanish Moss sejenis tumbuhan angin yang tidak memerlukan apa-apa medium seperti tanah untuk pembesaran. Hanya perlu gantung dan sangkut je pada mana-mana tempat yang kau orang nak sangkut. Janji ada lebih kurang 70% cahaya masuk kat kawasan tu serta pengudaraan yang baik. Cukup cahaya cukup udara membesarkan dia. Eh, jangan lupa spanish moss ni kena siram juga. Kalau letak dalam rumah tu, kau orang spray spray  je pun dah cukup.

Ada juga jadikan sabut, serpihan kayu sebagai medium letakkan spanish moss tu dan digabungkan dengan spesis air plant yang lain. Contohnya macam dalam gambar bawah ni digabung dengan air plant tillandsia ionantha atas tu. Tengah yang bulat tu fungsi dia sebagai pasu lah kiranya untuk letakkan air plant atas dan tempat gantung spanish moss. Boleh jugalah dijadikan sebagai medium. Bila basah tu boleh bekalkan air untuk kedua-dua air plant atas bawah.

Credit : google

Bila digabungkan kedua-dua air plant tu nampak jadi satu pokok pulak kan. Padahal, spesis berbeza. Paling cantik kalau spanish moss ni lebat macam tirai sebagai penyeri hiasan rumah. Kalau kat luar rumah gantung pada pokok besar dan macam gaya mossy forest.
Kat kampung mak gantung pada bulatan dawai je. Pun nampak cantik juga. Buat masa sekarang nak lebatkan dulu, then baru fikir nak cantikkan nanti macamana.

Untuk kau orang yang suka hiasan pokok yang mudah jaga, boleh cuba cari spanish moss ni. Unik dan cantik untuk hiasan. Tapi ye lah kan, kurang hijau sikit. Dia macam silver hijau tak berapa nak hijau sangat. Tapi okaylah untuk dibuat sekadar hiasan.  Tak sabar nak tunggu spanish moss lebat.